Vučić obišao radove na metrou: Ovo su naši rezultati (foto)\nNovembar 30, 2021 10:32\n"Ovde se dešava istorija. Oni koji pokušavaju da zaustave Srbiju u tome neće uspeti. Od 1968. godine obećavaju nam metro. Koliko god da su bili na vlasti, nikada nisu ništa uradili", poručio je Vučić okupljenim građanima.\n"A, ja sam ponosan, jer će dodatno da približi Obrenovac, Barajevo, Železnik, Banovo Brdo do zvezdarskog Mirijeva. Naše je samo da radimo. To što se sekirate zbog nečije bahatosti, banditizma, samo mi da budemo uzdržani, na kraju će ljudi mogu da cene", rekao je Vučić.\n"Naši rezultati su stotine kilometara puteva, pruga, novi muzeji, a njihovi su samo puni džepovi, koje danas pune time što ih neko plaća da se bore protiv nas", rekao je Vučić.\n"Rekli su da ne smem da dođem ovde gde počinje izgradnja metroa... A, rekao sam da ću doći i svake nedelje ću da obilazim radove ovde, da vide da naše neimare, građevinare ne mogu da zaustave. Pristojna Srbija to nikada neće da dozvoli", poručio je predsednik Srbije.\n"Svi političari su lagali i varali narod. Posle 53 godine počinjemo da gradimo i vi znate da će da bude zavrsen za šest godina, jer ono što mi obećamo to i ispunimo. Za nas je ono što smo rekli, zavet pred građanima", poručio je Vučić.\n10:49 - Brže će se voziti metroom nego automobilom po Beogradu\nGradnja metroa znači za celu zemlju, ekonomski zamajac\n"Presrećan sam što smo ovde u Makiškom polju, gde je počela izgradnja metroa, posle decenija lažnih obećanja, nadanja i praznih priča, pred svakojake izbore. Konačno je neko zaključio komercijalne ugovore i krenuo da radi posao, koji je od interesa za celu Srbiju", rekao je Vučić.\nOn je dodao da je ambasadorka Kine potpuno u pravu kada kaže da je izgradnju metroa omogućio brzi i snažni ekonomski rast Srbije, zahvaljujući francuskoj kompaniji Ežis koja je angažovana na projektovanju metroa, kao i "Power China", koje radi na izgradnji.\n"Sada podižemo zemlju. Metro će značiti za celu Srbiju. Uz ulaganja od 4,6 mlrd evra, a siguran sam da će cena da ode i preko pet milijardi, pre svega zbog cene materijala, to je dodatni ekonomski zmajac za dalji rast koji omogućuje veće plate i penzije za sve u Srbiji", rekao je Vučić.\n"Biće i obilaznica, BG Voz, spojićemo Barajevo, Mladenovac, Lazarevac, Obrenovac, Sopot, Grocku, deo Palilule sa druge strane Dunava... Ovo je važno za sve. Hvala svim što sanjaju velike snove, što na takvim snovima, angažmanu i trudu možemo da gradimo neuporedivo bolju budućnost", poručio je Vučić.\nObilasku radova sa predsednikom prisustvuju ministar finansija Siniša Mali, ministar grđevinarstva, saobraćaja i infrastrukture Tomislav Momirović, zamenik gradonačelnika Goran Vesić, predsednici gradskih opština.\nMinistar Mali je predstavio šinski sistem koji se razvija u Beogradu, navodeći da je planirano 30 km novog BG voza i 40 km šinskog sistema, kojim se rešavaju gužve, ali i čuva životna sredina.\n"Povezali smo svaki deo Beograda, ceo šinski sistem je budućnost Beograda", rekao je Mali dodajući da će građani šinskim sistemom brže, efikasnije i jeftinije da se prevezu sa jednog na drugo mesto.\nTime će biti omogućeno da 2030. godine šinski sistem postane dominantan podsistem u javnom prevozu u Beogradu.\nBeogradski metro je prvi put obećan 1970. godine, kada je gradonačelnik bio Branko Pešić, a prva studija o metrou u Beogradu urađena je pre skoro 53 godine.


14-05-2019 06:16 Ratni izveštaji Sirija / Irak Izdvojeno Svet Planeta\nRuski vojnici koji se nalaze u vazduhoplovnoj vojnoj bazi „Hmejmim“ u Siriji u potpunosti su obezbeđeni svim neophodnim elementima koji im obezbeđuju komotan boravak na terenu, koji se hiljadama kilometara nalazi daleko od otadžbine, u veoma specifičnim klimatskim uslovima. O tome, kako je organizovano snabdevanje i sam boravak u ovoj bazi novinare internet portala TASS su upoznali predstavnici ruske armije.\nBaza Hmejmim (Foto: RIA)\nHrana koje se služi u vojnoj bazi „Hmejmim“ je ruskog porekla, i čine je najkvalitetnije namirnice iz ove zemlje. U suštini, ona se u Siriju doprema vojnim transportima, dok se povrće i voće nabavlja iz lokalnih izvora. Specijalna fitosanitarna služba proverava bezbednost ove hrane u laboratorijama, gde se utvrđuje eventualno prisustvo radioaktivnih čestica i sadržaj nitrata.„Kao što vidite, u poslednja tri inspekcijska nadzora sadržaj nitrata u hrani je manji od dozvoljenih normi“- rekao je načelnik sanitartne službe Aleksandar Lapikov, dok je nadgledao proces provere tek nabavljene hrane.\nSpecifika ove baze je da ona i bez dotura hrane iz Ruske Federacije ili uopšte iz lokalnih izvora, može bez ikakvih problema da funkcioniše nekoliko meseci.Skladišta za hranu su obezbeđena dovoljnim količinama flaširane vode i energetski veoma jakih suvih obroka, koji se sastoje od goveđeg i pilećeg mesa, sa pirinčem i zelenim graškom.\nZa ruske vojnike, koji se nalaze u zemljama koji su karakteristične po visokim temperaturama, kao što je to slučaj sa Sirijom (temperatura zna često da ode preko 50 stepeni Celzijusa), sašivena je specijalna forma uniforme od veoma lakih materijala. „Veoma važan element koji se nalaze u sklopu uniforme su šortsevi, koji se ovde često nose umesto pantalona. Oni su veoma upotrebljivi za normalno funksionisanje osoblja u bazi“- rekao načelnik vojne ekonomske službe Andrej Boršakov.\nVojnici na raspolaganju imaju specijalne servise u kojima mogu da operu i ispeglaju svoju odeću. U ovim servisima se nalaze mašine za pranje veša. U produžetku ovog kompleksa se nalaze i veoma funkcionalna kupatila sa tuš kabinama, zatim grupa objekata sa ruskom i finskom saunom.\nNovi medicinski centar koji se nalazi u okviru vojne baze „Hmejmim“, napaja se električnom energijom koju generiše iz sopstvenih izvora, poseduje autonomnu mrežu sastavljenu od klima uređaja i sistema za prečišćavanje vazduha, kao i rezerve vode koje se nalaze u specijalnim kontejnerima.\nOvde se nalaze sva neophodna opšta i specijalistička odeljenja za kompletnu obradu i zbrinjavanje pacijenta. U svakom momentu se može uraditi rentgen koji se sastoji od izuzetno sofisticiranog i kompaktnog računarskog kompleksa koji poput najmodernijih aparata koji možemo da vidimo na vrhunskim klinikama, funkcioniše i u poljskim uslovima. Ovde se takođe nalaze i savremeni ultrazvučni dijagnostički aparati najviše klase kao i aeromedicinski modul, pomoću kojeg se u transportnom odseku aviona može obrazovati reanimacijono odeljenje za prebacivanje pacijenata koji se nalaze u kritičnom stanju. Pored toga, specijalna aparatura omogućava obradu eksternih uzoraka krvi, što je veoma važno u urgentnim situacijama.\nOvom segmentu bezbednosti se posvećuje naročita pažnja. Skoro svaki dan vatrogasna služba izvodi taktička uvežbavanja sa velikim brojem različitih scenarija. Treba istaći da je ova služba sastavljena od najboljih vatrogasaca koji su selektirani sa prostora cele Rusije. Pored realizacije standardnih zadataka, ruski specijalisti svakog meseca izvode zajedničku vežbu sa svojim sirijskim kolegama, gde razmenjuju najnovija iskustva.\n„U okviru vazduhoplovne baze „Hmejmim“ obrazovane su dve u potpunosti opremljene i vrhunski osposobljene ekipe vatrogasa, koji u svakom momentu mogu da reaguju i ugase bilo kakav požar. NJihovo ljudstvo se sastoji od probranih i iskusnih profesionalaca“- rekao je načelnik službe za protivpožarnu bezbednost avio-baze Hmejmim major Konstantin Nilinjin.\nO avio-bazi „Hmejmim“\nU avgustu 2015.godine između dve savezničke zemlje je potpisan sporazum u kojem je legitimna sirijska vlada dala na upotrebu infrastrukturu aerodroma Hmejmim za potrebe ruske vojske. U septembru iste godine na ovaj aerodrom se razmestila operativna lovačko-bombarderska grupa Vazdušno-kosmičke vojske, koja je odmah otpočela sa operacijom vazdušnih udara protiv terorističkih formacija koje su izvršile agresiju na Siriju.\nZa opsluživanje njenog nesmetanog funkcionisanja na prostoru vazduhoplovne baze su obrazovani sistemi materijalno-tehničkog, inžinjerijskog i tehničkog obezbeđenja.\n"Kavkaski emirat" kreće na Ruse i SAA u Hami! Više o tome čitajte OVDE.\nVUČIĆ: Nastavićemo da se borimo i da izvučemo maksimum za naš narod na KiM! Borićemo se za mir, ali nećemo pristati na ucene!


Počela da radi Nacionalna laboratorija za bezbednost hrane - Prehrambena industrija | Agroklub.rs\nzeljko nikolic je lajkovao fotografiju na KLUB-u pre 8 minuta\nGrad Beograd, Batajnica\nNacionalna laboratorija za bezbednost hrane i fito laboratorija sa bankom biljnih gena, počele su da rade nakon dobijanja potrebnih sertifikata.\nMinistar poljoprivrede, šumarstva i vodoprivrede Branislav Nedimović i šef Delegacije EU u Republici Srbiji Sem Fabrici posetili su Nacionalnu laboratoriju za bezbednost hrane i fito laboratoriju sa bankom biljnih gena, koje su počele da rade nakon dobijanja potrebnih sertifikata.\nMinistarstvo poljoprivrede je saopštilo da je na taj način u potpunosti zaokružen sistem bezbednosti hrane u Srbiji, koja sada ima državnu, krovnu instituciju koja će ispitivati kvalitet svih vrsta prehrambenih proizvoda i kontrolisati rad svih laboratorija na teritoriji naše zemlje.\nLaboratorije će kontrolisati da li u hrani ima pesticida i teških metala\nNedimović je tom prilikom rekao da je u izgradnju i opremanje Direkcije za nacionalne referentne laboratorije (DNRL), u čijem sklopu radi više laboratorija, do sada uloženo oko 20 miliona evra. Od tog iznosa, EU je dala 7,5 miliona evra bespovratnih sredstava, a ostatak je obezbedila Vlada Srbije iz budžeta.\nU laboratorijama Direkcije će moći da se kontroliše sve: voće, povrće, mleko, meso i seme. Laboratorije će pored ostalog kontrolisati da li u hrani ima pesticida, teških metala, veterinarskih lekova, mikotoksina.\nNedimović je, takođe najavio i da će sada moći da počne i kontrola svih privatnih laboratorija u zemlji koje se bave ispitivanjem kvaliteta hrane i objasnio da je sve urađeno kako bi se izbeglo da onaj koji uveze hranu njenu laboratorijsku kontrolu radi preko povezanog lica.\n"Donacija za laboratoriju deo je šire podrške EU u cilju podizanja kvaliteta i bezbednosti hrane," rekao je Fabrici i dodao da je laboratorija bila jedan od merila u procesu napretka u pregovorima za pristupanje Srbije EU.\nNacionalna laboratorija za kontrolu hrane Bezbednost hrane Kontrola hrane Branislav Nedimović Sem Fabrici\nRtanjski sir, ajvar iz Lebana i peglana pirotska kobasica - na jednom mestu


Nadam se da ce opozicija konacno biti zadovoljna i da nece dramiti u predstojećim danima.\nI trebaju zajedno da se dogovaraju,jer je to kljuc uspeha.\nOpzicija dobro zna da nema podršku naroda i nikada neće biti zadovoljni izbornim uslovima.\nAko bi Vucic pristao da jedan glas opozucije vredi kao 1000glasova datih SNSu sigurno bi pristali da izadju na izbore\nNiko ne moze pomoci delu opozicije koja se udaljila od naroda pa izmisljaju neke druge razloge da im nisu ispunjeni.\nKo opoziciji može pomoći kad nisu većina u stanju ni ovaj cenzus od 3% da pređu. Džaba nekima izborni uslovi kada ih građani ne žele.\nPosle ce reci da vlast nije bila za dogovor, a gde su sada Jeremic i Djilas.\nOpozicija bi prvo trebalo da se sama sa sobom dogovori, a tek onda sa vlascu.\nIzacice svi na izbore, cak i Djilas. Samo sto ce morati da se pomiri sa istinom da je fotelja daleko od realnosti\nZa dobar dijalog potrebni su dobri ljudi i koji će da budu realni. Mnogi tu nisu realni, što se opozicije tiče.\nVrlo je bitno naglasiti da opozicija ne treba da krivi vlast za sopstvene neuspehe.\nDjilas i Jeremic se skrivaju iza nekakvih neispunjenih izbornih uslova koje su inace sami i doneli jer znaju koliko ih narod "voli".\nZa početak neka opozicija shvati da na izborima mogu da pobede, samo ukoliko budu imali podršku građana.\nNadam se da će danas sve biti konačno završeno, jer mi je više muka da slušam opoziciju koja samo kuka na izborne uslove. Većina njih nema politički plani program i veruje da će odneti pobedu na izborima.\nIzborni uslovi nista gori ili bolji no 2012 godine. Jedini problem sa opozicijom je podrska gradjana\nZa razumne ljude svaki vid dogovora je moguć. Ukoliko opozicija misli da ucenjuje vlast, vara se. Dijalog može biti postignut samo uz saradnju obe strane.\nOpozicija da ima vecu podrsku naroda ne bi se razmisljali da li da izadju na izbore, ovako svesni su sta ih ceka.\nNada da ce im predstavnici EP obezbediti aklamacijom vlast, ocito da je splasnula kod dela opozicije\nOstale opozicione stranke izbegavaju dijalog jer su svesni male podrske birackog tela.\nOpozicija za svoj neuspeh uvek traži krivca u drugom, a oni su sami krivi, zato što nemaju podršku građana.\nHajde da vidimo da li će danas posle dijaloga opozicija da bude zadovoljna ili će opet nešto da traže.\nOpoziciji bi najbolje bilo da svate da ne odlučuju izborni uslovi ko će da pobedi, već građani Srbije.\nOpozicija će uvek biti nezadovoljna, ako im se ne bude garantovala pobeda.\nStvarno ne vidim kako izborni uslovi mogu da pomognu opoziciji da pobedi, kada nemaju podršku građana.\nMislim da ovog puta dolazi do konačnog dogovora vlasti i jednog dela opozicije.\nMislim da nekima iz opozicije ni čarobni štapić ne bi mogao pomoći da ostvare ono što žele...\nAko je ikako moguce naravno da ce sed dogovoriti da bi na kraju sve strane bile zadovoljne\nOpozicija ima prevelike zahteve, ako se urazumi i svede ih na neki normalan broj, verujem da će dogovor biti postignut!\nZanima me da li postoji realan zahtev opoziciije ili će mlatiti slamu i lečiti svoju političku nemoć nekakvim lošim uslovima na izborima što svi znaju da nema veze sa istinom.\nSastanak je jedini nacin da se dodje do resenja gde ce svi biti zadovoljni\nNa danasnjem sastanju ce sigurno doci do zajednickog dogovora gde ce svi biti zadovoljni\nVerujem da će opozicija biti zadovoljna izbornim uslovima, jer će vlast učiniti sve za poštene izbore.\nNadam se da će doći do nekog dogovora na obostrano zadovoljstvo vlasti i opozicije.\nPogrešno je ovo ćaskanje (možda opet na kraju uz malu zakusku) nazivati razgovorom vlasti i opozicije. To je farsa od navodne "demokratije" i ne služi ničemu, osim da se potpuno razgolite oni koji podržavaju Vučićev režim, predstavnici tzv. "opozicije".\nVlast je pokazala spremnost da razgovara a sada je ostalo da vidimo kakve probleme će izložiti opozicija koja se pojavi na susretu.\nDijalog sa opozicijom bez opozicije? Bravo, ovo ni monti pajton nije mogao da osmisli...\nTesko je opoziciji ulagoditi ali ajde da vidimo koliko ce biti uspesan sastanak.\nI posle svega vlast izlazi u susret, poštuje volju koju menjaju iz dana u dan i onda vlast ne želi fer izbore?\nNadamoVerujemo u uspesnost sastanka opozicije i vlasti.\nOpozicija stvarno mora da se dogovori sama sa sobom, ovo oko pregovora već prevazilazi sve granice normalnog.\nNadamo se da ce opozicija i vlast naci zajednicki jezik oko izbora.\nNadamo se da ce to biti uspesan sastanak .\nBez sumnje da ce se gledati da svi budu zadovoljni\nPa onda opozicija neka kaze da nema uslova za izbore, ovoliko pregovora ne bi bilo ni da pregovarači Ujedinjenih nacija.\nNadam se da ce naci resenje adekvatno svima.\nVučić je otvoren za dogovor sa svima, ali zašto bi ispunjavao bilo čije muzičke želje. Svi realni zahtevi se razmatraju.\nMnogo je visokih funkcionera SPS-a koji se sa setom sećaju njihove koalicije sa DS-om i koji bi opet ušli u takvu koaliciju bez obzira što bi to bilo pogubno za Srbiju.\nOpozicija nema podršku građana, to je njen problem, a ne izborni uslovi.\nVlast je spremna da izađe u susret svim realnim zahtevima opozicije.\nPre 2012 izborni uslovi za srpsku opoziciju su bili daleko nepovoljniji nego što je to slučaj danas pa EU tada nije nalazila za shodno da posreduje u dijalogu izmedju tadašnje vlasti i tadašnje opozicije.


I drugi članovi Exitove festivalske porodice našli su se među nominovanim festivalima. Istarski Sea Star festival i budvanski Sea Dance festival u trci su za istu nagradu – „Najbolji festival do 40.000 posetilaca dnevno“, dok je nedavno završeni i izuzetno uspešni No Sleep festival našao svoje mesto u čak dve kategorije – „Najbolji novi festival“ i „Najbolji festival do 10.000 posetilaca dnevno“! Pored toga što je EXIT „festivalskog Oskara“ osvojio za izdanja iz 2017. i 2013. godine, i Sea Dance je 2014. poneo kući titulu za koju je i ovaj put nominovan.\nNo Sleep festival već je izgradio zavidnu reputaciju na evropskoj muzičkoj sceni, jer se svojom nominacijom našao među odabranih pet najboljih novih festivala, a na upravo završenom drugom izdanju u Beogradu privukao je posetioce iz 40 zemalja sveta i „pokupio“ kako njihove pohvale, tako i oduševljenje samih izvođača koje su činila udarna imena elektronske scene.\nEXIT festival biće održan od 9. do 12. jula, a zbog 20. rođendana biće u centru pažnje svetske muzičke javnosti. Uskoro će biti objavljena prva imena koja će nastupati, a zakazan je i start prodaje ulaznica za petak, 22. novembar, tačno u podne, kada će izuzetno ograničen broj ulaznica biti dostupan po poklon ceni od 5.990 dinara, što je ušteda od čak 60% u odnosu na njihov finalni iznos. Prve ulaznice se svake godine rasprodaju za svega par sati, a njihova sledeća cena biće automatski podignuta nakon što najbrži razgrabe ovaj prvi kontigent.\nevropa exit festival Novi Sad petrovaradinska tvrđava region svet


Srbija: Savet za ukidanje Zakona o smanjenju plata i penzija\nErdogan: Turska očekuje da Manbij bude oslobođen od terorista\nKasapoglu: Turska pomaže u promociji mladih poduzetnika\nStefanović i Bilgic razgovarali o unapređenju saradnje\nInstitut za javno zdravstvo RS: Još tri žrtve gripe\nSrbija: Uhapšene dvije osobe u Ćupriji zbog sumnje da su zapalili automobil\nBiH: Na graničnim prelazima pet osoba lišeno slobode\nDarko Savić i Nikolija Stanivuković najbolji sportisti Banjaluke u prošloj godini\nTeletović: Dodik i Komšić su za podršku svim sportovima u BiH\nMarcel Hirscher najavio kraj karijere\nŽuljević: SDA drži ključ realizacije SNSD-ovih ambicija u FBiH\nPremijer Belgije Charles Michel: Strani teroristi ISIS-a moraju ostati u Siriji\nUPDATE - Sirija: U napadima u Idlibu poginulo 13 civila\nSirija: U dva uzastopna bombaška napada u Idlibu poginulo devet civila\nSrbija: Socijalno-ekonomski savet za ukidanje Zakona o smanjenju plata i penzija\nČlanovi sindikata i Socijalno-ekonomskog saveta Srbije tražili su da ovaj Zakon bude ukinut, jer u mnogim javnim preduzećima četiri godine nije došlo do povećanja plata, zbog čega su mnogi "sposobni radni ljudi" otišli iz zemlje\nnaslovnica > balkan 13.08.2018 Bojana Stojanovic Beograd\nFotoreporter: Bojana Stojanovic - Anadolu Agency\nBEOGRAD (AA) - Na današnjoj sednici Socijalno-ekonomskog saveta Srbije pokrenuta je inicijativa da se ukine Zakon o smanjenju plata i penzija, a predstavnici sindikata, koji su članovi Saveta, kritikovali su što sednicama ne prisustvuju ni ministar finansija Srbije Siniša Mali ni predsednica Vlade Srbije Ana Brnabić, na šta je ministar za rad Zoran Đorđević izrazio uverenje da će Mali biti na sledećoj sednici, javlja Anadolu Agency (AA).\nZakon o privremenom smanjenju plata i penzija donet je 2014. godine, zbog mera fiskalne konsolidacije, a prema rečima predsednika Srbije Aleksandra Vučića i predsednice Vlade Srbije Ane Brnabić sada je ekonomska situacija mnogo bolja, te se očekuje da do kraja godine ovaj zakon bude ukinut.\nČlanovi sindikata i Socijalno-ekonomskog saveta Srbije tražili su da ovaj Zakon bude ukinut, jer u mnogim javnim preduzećima četiri godine nije došlo do povećanja plata, zbog čega su mnogi "sposobni radni ljudi" otišli iz zemlje, a danas su se o tome saglasili svi članovi Socijalno-ekonomskog saveta Srbije, te očekuju odgovor na to pitanje od ministra finansija Siniše Malog.\nPredsednik Saveza samostalnih sindikata Srbije i član Saveta Ljubisav Orbović kazao je da je problem što sednici Socijalno-ekonomskog saveta ne prisustvuju ni premijerka Srbije, ni ministar finansija Srbije, što stvara probleme u funkcionisanju Saveta.\n"Danas je Savez pokrenuo inicijativu za ukidanje Zakona o smanjenju plata i penzija, jer u mnogim javnim preduzećima već četiri godine nije dolazilo do povećanja plata. Socijalno-ekonomski savet je prihvatio ovu inicijativu, očekujem i da na sednici Vlade Srbije ova inicijativa bude prihvaćena", dodao je Orbović.\nKako je rekao predsednik UGS “Nezavisnost” i član Saveta Zoran Stojiljković ono što "frustrira" je to što sednici Saveta ne prisustvuje ministar finansija Srbije Siniša Mali.\n"Ili ćemo prestati da očekujemo bilo šta od Socijalno-ekonomskog saveta ili ćemo krenuti na ulice, nema treće opcije. Izgleda da od nas do premijerke Brnabić leti golub pismonoša u doba digitalizacije", kazao je Stojiljković.\nPrema njegovim rečima, stvara se osećaj da se stvari ponavljaju, jer se slušaju predlozi sindikata, a nema druge strane, odnosno države da odgovori.\n"Izgleda da je ministar Đorđević zadužen da nas drži na nekakvom koloseku, a da se ništa od toga ne može realizovati", ocenio je Stojiljković.\nNakon kritika, ministar za rad, zapošljavanje, boračka i socijalna pitanja Srbije i član Socijalno-ekonomskog saveta Zoran Đorđević je rekao da je Mali službeno odsutan, te izrazio uverenje da će biti prisutan već na sledećoj sednici.\n"Ovo je druga sednica, a uzeli smo da kritikujemo ministra finansija, koji je službeno odsutan. Mogu da kažem, a to mogu da potvrde i drugi članovi Saveta, da je on rekao da će biti prisutan, a krenuli smo u kritiku pre nego što je i jedan zakon otišao. Ovaj ministar je obećao jedan potpuno drugačiji pristup i ja želim samo da vas zamolim sve zajedno da sačekamo i da vidimo da li sam ja bio u pravu", dodao je.\nUpitan kada se očekuje ukidanje Zakona o smanjenju plata i penzija, Đorđević je odgovorio da ovakve stvari ne smeju da se odlažu.\n"Ja očekujem da već na sledećem Socijalno-ekonomskom savetu ministar finansija da odgovor na tu, ali i na ostale inicijative", naveo je.\nMinistar za rad naveo je i da su na današnjoj sednici Socijalno-ekonomskog saveta Srbije pričali o konstruktivnim i konkretnim predlozima, te dodao da vlada razmišlja o izmenama i dopunama Zakona o javnim nabavkama, kako bi taj zakon bio efikasniji sa ciljem da se dosadašnje prepreke otklone.\nPredsedavajući Socijalno-ekonomskom savetu i predsednik Unije poslodavaca Srbije Miloš Nenezić je istakao da taj Savet donosi mišljenja u cilju poboljšanja poslovnog ambijenta u interesu svih socijalno-ekonomskih partnera i građana Srbije.\nOn je naveo da je na današnjoj sednici usvojen Predlog strategije bezbednosti i zdravlja na radu u Srbiji sa Akcionim planom.\nBeograd: Fotomonografija o domovima kulture kao mjestima zločina\nU Španiji uhapšeno četvoro iz Beograda zbog proizvodnje i prodaje marihuane\nVučić: Ne zanima me da razgovaram sa liderima opozicije\nSvjetska unija islamskih učenjaka osudila susret arapskih zvaničnika s Netanyahuom\nCIK BiH: Prijem glasačkih listića birača putem pošte za devet gradova i općina do petka\nTeroristi PKK-a zlostavljaju djecu i žene: Mnoge žrtve pokušale izvršiti samoubistvo\nIzvještaj GPPI-ja: Devedeset osam posto hemijskih napada u Siriji izvele režimske snage\nMinistrica zdravstva Francuske Buzyn: Protesti žutih prsluka trebaju biti okončani


Još jedan porazan rezultat (ne)rada Košarca: BiH uvedene sankcije - Istok\nNaime, od 2017. godine je u proceduri taj zakon, ali je prošli saziv Savjeta ministara entitetima poslao različite materijale, tako da nije došlo do usaglašavanja. Prema tom zakonu, planirano je da se nadležnost za pitanja gasa prebaci na Državnu regulatornu komisiju za električnu energiju DERK. Međutim, kadrovii iz Republike Srpske na državnom nivou trenutno blokiraju usvajanje tog zakona. Prema informacijama Istrage, usvajanje tog zakona traži i MMF i to je jedan od preduslova za novu tranšu BiH, piše u tekstu.\nSrbija je najvažniji partner Crne Gore, premijerka Srbije Ana Brnabić bila bi dočekana u Podgorici kao najrođenija, jer Crna Gora bližih od Srbije nema, izjavio ... Read More\nNovi dug: BiH se zadužuje za još 56 miliona evra\nMinistar finansija i trezora u Savjetu ministara Vjekoslav Bevanda potpisao je danas sa šefom Kancelarije Svjetske banke u BiH Emanuelom Salinasom ugovor o zajmu od ... Read More\nDok se RS sve više zadužuje, a građani jedva spajaju kraj s krajem, vlast ne zna za krizu. Ako je suditi po količini novca izdvojenog ... Read More\nNEWER POSTPotvrđena optužnica protiv Fadila Novalića i drugih\nOLDER POSTEvo kako se Dodik sapleo u vlastitim lažima krijući od javnosti ko mu je poklonio ikonu


Hamšik misli na Zvezdu - Sportske.net\nHamšik misli na Zvezdu\nKapiten vicešampiona Italije već razmišlja o duelu sa Crvenom zvezdom zakazanom za kraj meseca.\nDinamo domaćin za primer - Karte za Zvezdine navijače "skoro pa džabe"Štimac moli Zvezdu: "Licencirajte me da mu startujem sa dve!"Cela Evropa "poludela" za čudom iz Lila, sa Ostrva stigli jasni signali!Crvena zvezda u "klubu 300""Stradanje Liverpulovo" - Ovako je '442oons' oslikao meč u Beogradu\nOdlučujuće bitke u grupnoj fazi Lige šampiona zakazane su za kraj novembra i početak decembra, ali kapiten Napolija Marek Hamšik već sada razmišlja o duelu sa Crvenom zvezdom.\nZvezda je pobedom nad Liverpulom zakomplikovala situaciju u Grupi C, tako da će utakmica sa Napolijem imati ogroman značaj za obe ekipe.\n"Sve je i dalje otvoreno. Samo dva boda dele prvog i četvrtog na tabeli tako da će sledeća utakmica na domaćem terenu protiv Crvene zvezde biti odlučujuća", rekao je Hamšik za sajt UEFA.\nNapoli je na startu grupne faze odigrao nerešeno bez golova sa Zvezdom u Beogradu, a nakon podviga koji su crveno-beli napravili u meču sa Liverpulom niko sa sigurnošću ne može da tvrdi da će Italijani lako izaći na kraj sa timom Vladana Milojevića.\nUtakmica 5. kola Grupe C između Napolija i Crvene zvezde zakazana je za 28. novembar od 21 čas.


Verona - najam automobila na HolidayCars.com®\nIznajmljivanje auta Verona\nNaši korisnici obožavaju mjesto Verona zbog živosti koju ima. Nikada vam neće trebati puno vremena za pronalazak festivala ili kulturnog događaja.\nZaradili ste blagdan bez automobila u mjestu Verona? Uz najam automobila možete jednostavno planirati po putu.\nAko imate bilo kakvih pitanja o svojoj rezervaciji u mjestu Verona, molimo vas svakako nam se javite i mi ćemo vam rado pomoći i opskrbiti vas savjetima i informacijama.\nSavjeti i iskustva za Verona\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u Verona.


Pobednici i gubitnici bi trebalo da budu poznati svega nekoliko sati od zatvaranja glasačkih mesta. Nemci za mesec dana glasaju na parlamentarnim izborima koji obeležavaju kraj šesnaestogodišnjeg mandata Angele Merkel. Prvi put za 15 godina, jedna… »\nU nedelju 26. decembra Nemačku očekuju parlamentarni izbori, koji se već sad ocenjuju kao najneizvesniji do sad. Ovi izbori su više značajni po tome što se sa njima završava i epoha Angele Merkel, koja je na vlasti ostala punih 16 godina i uvrstila… »\nNemci za mesec dana glasaju na parlamentarnim izborima koji obeležavaju kraj šesnaestogodišnjeg mandata Angele Merkel. Prvi put za 15 godina, jedna anketa je ove nedelje dala prednost levom centru nad konzervativcima odlazeće kancelarke. Ali jedna… »\nOdnos Njemačke prema državama Zapadnog Balkana neće se mijenjati nakon odlaska kancelarke Angele Merkel, ocenjuje Rolan Freudenstein, politički direktor Wilfried Martens Centra za evropske studije, u intervjuu za Radio Slobodna Evropa (RSE) datom… »\nUkupno osam političkih stranaka, zajedno sa pet nezavisnih kandidata, ušlo je u novi saziv Državne dume. Izborna komisija Ruske Federacije potvrdila je u petak izborne rezultate prema kojim je vladajuća partija Jedinstvena Rusija osvojila 324 od… »\nRuska policija uhapsila je danas opozicione aktiviste i upozorila da će prekinuti sve neodobrene skupove ovog vikenda, nakon što je opoziciona koalicija, nezadovoljna ishodom parlamentarnih izbora održanih ove nedelje pozvala pristalice da se okupe u… »\nNemačka kancelarka Angela Merkel pozvala je u petak glasače da daju glas Arminu Lašetu, konzervativnom kandidatu njene stranke CDU, kako bi Nemačka "ostala stabilna", dva dana pre parlamentarnih izbora na kojim se bira njen naslednik. - Da bi Nemačka… »\nDesetine hiljada ekoloških aktivista organizovalo je danas skup ispred nemačkog parlamenta dva dana uoči parlamentarnih izbora u toj zemlji, tražeći da političari snažnije deluju radi suzbijanja klimatskih promena. Protest ispred Rajhstaga u… »\nMerkel poručila Nemcima: Glasajte za Lašeta da nam zemlja ostane stabilna, možete li da zamislite CDU, Zelene i Levicu na…\nNemačka kancelarka Angela Merkel pozvala je u petak glasače da daju glas Arminu Lašetu, konzervativnom kandidatu njene stranke CDU, kako bi Nemačka "ostala stabilna", dva dana pre parlamentarnih izbora na kojim se bira njen naslednik. "Da bi Nemačka… »\nBERLIN – Parlamentarne izbore u nedelju u Nemačkoj obeležiće novi rekord u broju birača koji glasaju putem pošte. Šef Izborne komisije Georg Til procenio je da će na ovim izborima najmanje 40 odsto glasova biti predato putem pošte. To je novi… »\nBlic pre 20 minutajoš 8 povezanih


Rajaner mora da vrati pare Francuzima, subvencije bile nezakonite - Nova ekonomija\nRajaner mora da vrati pare Francuzima...\nEvropska komisija utvrdila je da su marketinški sporazumi sklopljeni između lokalne francuske Asocijacije za promociju turističkih i ekonomskih tokova (APFTE) i niskobudžetne aviokompanije Rajaner nezakoniti prema pravilima EU o državnoj pomoći. Rajaner sada mora da vrati 8,5 miliona eura ilegalne državne pomoći francuskim vlastima, objavila je EK.\nIstraga je pokazala je da su francuske lokalne vlasti plaćale niskotarifnoj kompaniji za promociju aerodroma u Monpeljeu, što je Rajaner dovelo u prednost nad konkurencijom.\nPreciznije, između 2010 i 2017, APFTE je zaključio različite marketinške sporazume sa Rianair-om po kojima je dobio oko 8,5 miliona evra u zamenu za promociju aerodroma Monpelje, samog Monpeljea i okoline kao turističke destinacije na vebsajtu Rajanera.\nNakon pritužbe konkurenata kompanije Rajaner, Komisija je u julu 2018. godine otvorila dubinsku istragu.\nIstraga je pokazala da potpisani sporazumi nisu odgovarali marketinškim potrebama francuskog udruženja za promociju turizma, i da su služili kao podsticaj Rajaneru da koristi usluge aerodroma u Monpeljeu.\nTakođe APFTE je, ili zaključivao sporazume direktno sa Rajanerom, a ne sa drugim aviokompanijama, ili je organizovao javne tendere koji su bili pristrasni prema Rajaneru.\nAerodrom Monpelje je regionalni aerodrom. Zračna luka je opslužila gotovo 1,9 miliona putnika u 2018. Rianair je na aerodromu bio prisutan do aprila 2019. godine.\nPROČITAJTE JOŠ: SLOVENAČKA ADRIJA ERVEJZ PRIJAVILA SRBIJU ZBOG DODELE SUBVENCIJA ER SRBIJI\nRajaner i Vizer moraće da plate kazne od nekoli...\nNa niškom aerodromu povećan broj putnika, a sma...\nNajjeftinija avio kompanija na svetu 'Rajaner' ...


Putinovi botovi haraju srpskim internetom - Centar za evroatlantske studije - CEAS\nPutinovi botovi haraju srpskim internetom\nU Srbiji postoje takozvani “botovi Kremlja”, koje regrutuje nekoliko malih desničarskih stranaka koje finansijski i politički podržava Rusija.\nOvo u opširnom tekstu Asosiejtid presa o propagandnom ratu administracije Vladimira Putina, ruskog predsednika, protiv Zapada prenosi američki list “Njujork tajms”.\nU njemu piše da program angažovanja botova u Rusiji i van nje “vuče Srbiju, koja gaji EU snove, nazad prema ruskoj orbiti i kao mete ima Nemačku, SAD i druge zapadne sile”. Kao primer aktivnosti srpskih “botova Kremlja” navedeno je stanje neposredno nakon ubistva Borisa Nemcova, ruskog opozicionara, krajem februara u Moskvi.\n- Srpski botovi su brzo reagovali. “Ko drugi može da izvuče korist od ovog ubistva osim Amerike? Mora da je CIA to izvela”, bila je dominantna mantra u diskusijama na srpskim informativnim sajtovima. “Lajkova” je bilo na stotine, dok su komentari tipa “Putin je odgovoran” naišli na opšti podsmeh - stoji u tekstu.\nU njemu su građani Srbije prikazani kao nedovoljno informisani u eri interneta, pošto “Srbi dobijaju većinu informacija o Rusiji od medija koji imaju podršku Moskve, a botovi jačaju liniju Kremlja”.\n- Rezultat je rašireno mišljenje u Srbiji da je režim u Kijevu neonacistički i da je Putin bio u pravu što je anektirao Krim - navodi se u članku.\nAgencija AP je komentar na ovu temu u Beogradu dobila od Jelene Milić, političkog analitičara Centra za evroatlantske studije.\n- Jedna od posledica jeste činjenica da je javna podrška integraciji u EU pala ispod 50 odsto po prvi put od demokratskih promena 2000. godine. Biće veoma teško povratiti ovu podršku javnosti - ocenila je Milićeva.\nČlanak predstavlja i četvorospratnu mermernu zgradu u Sankt Peterburgu, u kojoj oko 400 zaposlenih koji kuckaju na kompjuterima “stoje na linijama fronta propagandnog rata”. Na osnovu iskustava ljudi koji su bili “botovi Kremlja” navodi se da ovi muškarci i žene rade u neprekidnim smenama od po 12 sati i da “zatrpavaju internet propagandom”.\nLjuda Savčuk (34), novinarka i samohrana majka dvoje dece, radila je u “fabrici botova” do sredine marta ove godine.\n-Znala sam da je nešto loše, ali naravno nisam ni očekivala da je tako strašno i na tom nivou - rekla je Savčukova i dodala da botovi imaju po nekoliko naloga na društvenim mrežama pod ranim imenima.


Iskazana spremnost FBiH za prihvat 5.000 doza vakcina od Srbije – Otvoreno\nIskazana spremnost FBiH za prihvat 5.000 doza vakcina od Srbije\nIzvor: 26.02.2021, 9:32\nVlada Federacije BiH ovlastila je federalnog premijera Fadila Novalića da uputi pismo Savjetu ministara u kojem će iskazati spremnost za prihvat 5.000 doza Astra Zeneka vakcine, kao donaciju Srbije za BiH za potrebe ovog entiteta.\nNa hitnoj telefonskoj sjednici, Vlada FBiH danas je prihvatila informaciju o sastanku održanom na inicijativu srpskog člana i predsjedavajućeg Predsjedništva BiH Milorada Dodika na kojem je, između ostalog, razgovarano o nabavci i isporuci vakcina u BiH.\nVlada FBiH je pozvala sve domaće kompanije koje se bave proizvodnjom, prodajom i distribucijom farmaceutskih proizvoda da se uključe u proces nabavke vakcine, odnosno da, u kontaktu sa Zavodom za javno zdravstvo FBiH, razmotre mogućnosti uvoza vakcina za potrebe ovog entiteta.\nFederalna Vlada danas je zadužila Zavod za javno zdravstvo FBiH da koordinira dalje aktivnosti s kompanijama koje iskažu spremnost uvoza vakcina za potrebe ovog entiteta.\nSjednica je održana na inicijativu premijera, saopšteno je iz Vlade FBiH.


Дачић и Миланези изразили задовољство укупним билатералним односима Србије и Италије | Socijalistička partija Srbije\nDačić i Milanezi izrazili zadovoljstvo ukupnim bilateralnim odnosima Srbije i Italije Vesti\njun 12, 2019 u 14:58\nPrvi potpredsednik Vlade Srbije i ministar spoljnih poslova Ivica Dačić sastao se sa ministrom inostranih poslova Republike Italije Encom Milanezijem na marginama sastanka ministara spoljnih poslova Centralno-evropske inicijative (CEI), koji se održava u Trstu.\nDvojica ministara potvrdili su nastavak političkog dijaloga, uz intenziviranje ekonomske saradnje u narednom periodu. Ministar Dačić je istakao da se tokom ove godine obeležava jubilej 140 godina od uspostavljanja diplomatskih odnosa i deset godina strateškog partnerstva između dve zemlje. Zahvalio je na kontinuiranoj i nedvosmislenoj podršci Italije, koja je i zagovornik proširenja Evropske unije, u procesu evrointegracija Srbije i regiona Zapadnog Balkana. Ministar Dačić je ponovio interes Srbije za dalje unapređenje ekonomske saradnje sa Italijom, kao jednom od najrazvijenijih oblasti ukupnih odnosa dve zemlje. Šef srpske diplomatije informisao je ministra Milanezija o aktuelnoj situaciju u regionu i dijalogu Beograda i Prištine, naglasivši da je Srbija posveđena dijalogu uprkos nerazumnim potezima Prištine.


Mesi: Fudbal više nikad neće biti isti - SPORTSKI ŽURNAL\nNajbolji fudbaler Barselone rekao je da će biti nezgodno koncentrisati se na fudbal zbog korona virusa i da se svi suočavamo sa velikim promenama zbog pandemije\n- Većina nas je u nedoumici kakav će svet biti posle ovoga što se dogodilo. Zbog iznenadne situacije koja nas je zadesila, mnogi su se teško snašli, kao što se to dogodilo sa svima koji su izgubili člana porodice ili prijatelje, a da nisu mogli da ih vide. U ovoj krizi je bilo mnogo negativnih stvari, ali ne može biti ništa gore od gubitka ljudi koje volite, to mi stvara ogromnu frustraciju i čini mi se najnepravednije od svega - rekao je Mesi za El Pais.\n- Fudbal, kao i život uopšte, mislim da više nikad neće biti isti - dodao je jedan od najboljih fudbalera svih vremena.\n- Ambicije su iste, da osvojimo sve što možemo, mislim da smo u dobroj situaciji da to uradimo, vidim da ekipi dobro ide - rekao je Suares za španski Sport, preneo je Gol.\nSRBA · 31 maj, 2020 22:55


Gerila baštovani u akciji: Noću, tajno sade biljke po gradu (VIDEO) : Nadlanu.com\nGerila baštovani u akciji: Noću, tajno sade biljke po gradu (VIDEO)\nObjavljeno 10. maja 2013. / 13:22:06\nOsim sređivanja zelenih površina o kojima niko ne brine, gerila baštovani prave i bacaju “bombe” od semena iz kojih kasnije, posle prve kiše, niče cveće i poručuju da “niko ne može da čupa, koliko mi možemo da sadimo”, piše "24 sata".\nSrpski gerila baštovani postoje od prošlog leta, kada je Momčilo Antonijević, sa bratom i nekoliko prijatelja, odlučio da posadi lavandu u jednu zapuštenu žardinjeru koja se nalazi u blizini zgrade u kojoj živi.\n"Za sada nismo imali problema sa zakonom, a podrška sugrađana je odlična. Mi smo prilično anarhistička organizacija, pa nemamo članove u pravom smislu te reči. Svako ko izađe ispred svoje zgrade i samoinicijativno posadi neki cvetić je gerila baštovan", objašnjava Antonijević.\nGerila baštovani uglavnom sade lavandu, bosiljak i lepog jovu, a prave i “bombe” od semena koje bacaju na neki zapušten komad zemlje i posle prve kiše iz tih “bombi” niče cveće.\nKao pravi idealisti srpski gerila baštovani sami finansiraju svoje zelene akcije.\n(Izvor: 24 sata - M. Radičević)


U Srbiji od početka godine ubijeno devet žena\nIzvor\tTanjug\tMaj 18, 2016\nU Srbiji su od početka godine devet žena ubili njihovi partneri ili muški članovi porodice, poručeno je danas na skupu protiv femicida u Srbiji na kome je zatraženo i da 18. maj bude proglašen Danom sećanja na žene - žrtve muškog nasilja.\nInicijativa nevladinih organizacija kreće danas skupljanjem potpisa zato što je, kako je rečeno, 2015. sedam žena ubijeno u roku od tri dana - 16, 17. i 18. maja.\n''Za nas je to alarmantno i tražimo da 18. maj bude proglašen Danom sećanja na sve ubijene žene od strane partnera ili članova porodice i tako odamo počast ženama da ne budu zaboravljene'', rekla je advokat Autonomnog ženskog centra Vanja Macanović.\nOna je podsetila da su prošle godine 35 žena ubili njihovi partneri, bivši partneri ili članovi porodice.\n''U ovoj godini juče je ubijena deveta žena. To znači da u Srbiji jedna žena bude ubijena na svakih desetak dana, što jeste zabrinjavajuće za sve institucije koje se bave ovim problemom'', rekla je Macanović.\nOna je istakla da je cilj skupa ''Nijedna žena manje, nijedna mrtva više!'' održanog na Trgu Republike, da se institucijama, državi i ministarstvima koja su nadležna pošalje poruka da moraju da se uvedu liste za procenu rizika od ponavljanja nasilja.\n''Mora da se napravi bolja evidencija slučajeva nasilja u porodici i da se uvede odgovornost profesionalaca koji postupaju u ovakvim slučajevima, jer dok god ne postoji lična odgovornost, nama će se ovakvi slučajevi dešavati'', ocenila je Macanović.\nPoverenica za zaštitu ravnopravnosti Brankica Janković smatra da se radi o izuzetno dobroj inicijativi koja ne treba da se završi samo na tome da se 18. maj ustanovi kao Dan borbe protiv femicida, već da to treba da bude poziv na konkretnu akciju, odnosno, na ubrzavanje rešavanja problema.\nNavodeći da je nasilje nad ženama jedan od problema koji se mora najhitnije rešavati, ona je istakla da je ohrabrujuća pruka sa vrha vlasti da će to pitanje biti stavljeno u prioritet rešavanja.\n''Ovo je još jedan način da skrenemo paznju i kažemo da je potrebno još hitnije delovati jer se problem nasilja ne može odlagati'', rekla je Janković, dodajući da nijedna žena ne treba da bude žrtva nasilja.\nSkup protiv femicida organizovali su Mreža Žene protiv nasilja, Autonomni ženski centar i Žene u crnom.\nKako je navedeno, skupove su organizovale i ženske organizacije u Novom Sadu, Kraljevu, Kruševcu i Leskovcu.\n« Tragedija u Beogradu: Ubio suprugu pa pokušao samoubistvo NESREĆA U POŽEGI: Spasioci pronašli telo žene u reci Skrapež »


Berlin: Kroz predstavu decu uče srpski i upoznaju ih sa lepotama Srbije - Naši u svetu\nObjavljeno 29/11/19 u 15:30\nU Berlinu su gostovali glumci Milica Janković i Vladimir Vučković sa predstavom “Bulka i Volf u avanturi kroz Srbiju”. Projekat je kreiran da mališane upozna sa lepotama Srbije i pospeši učenje srpskog jezika, uz podršku Uprave za saradnju s dijasporom Ministarstva spoljnih poslova Srbije, piše RTS.RS.\nU prostorijama srpsko-nemačke zajednice „Mladost” u Berlinu, izvedena je pozorišna predstava za decu „Bulka i Volf u avanturi kroz Srbiju”.\nDvoje mladih glumaca iz Beograda, na zanimljiv i edukativan način, predstavili su kulturne znamenitosti i prirodne lepote Srbije.\n„Ovo je bila moja ideja, a u saradnji sa srpskom dopunskom školom u Berlinu i sa Srpsko-nemačkom zajednicom Mladost, uspostavili smo kontakt, našli zajednički jezik, ustupili smo im prostorije, a srpska dopunska škola je finansirala glumce i dolazak u Berlin. Drago mi je da je ovoliki odaziv dece i roditelja. Mislim da su deca mogla da nauče više o Srbiji, da obogate srpski jezik, koji je relativno siromašan, jer se samo na nemačkom jeziku izražavaju. Ovo je početak, nadam se da će biti još predstava, a postoji mogućnost da ovu predstavu ponovimo”, kaže Vukica Rosić, potpredsednica Srpsko-nemačke zajednice “Mladost”.\n„Naš cilj je bio da prikažemo deci lepote Srbiji i da nešto lepo kroz ovu predstavu nauče o geografskim i kulturnim karakteristikama, da saznaju neke legende. Bilo nam je mnogo drago što je toliko dece bilo danas prisutno. Ja sam autor projekta i projekat je bio podržan od Uprave za saradnju sa dijasporom”, kaže glumica Milica Janković.\n„Predstava nije puko zabavljanje za decu, već je i poučna, opisujemo Srbiju, drevne, zaboravljene legende…nećemo da otkrivamo sve, dođite da pogledate predstavu”, kaže glumac Vladimir Vučković.\nMališanima se jako svidela predstava, kažu da je veoma interesantna, da je lepa jer govori o Srbiji.\n"Bulka i Volf u avanturi kroz Srbiju"BerlinNemačkapredstava\nNajradikalnije promene Krivičnog zakonika Srbije do sada: Ubicama dece i trudnica – doživotna robija\nKanada: Ovaj grad prvi uvodi zabranu plastičnih slamčica i kesa


Sednica Vlade: turska kompanija Teklas Automotiv gradiće fabriku u Vladičinom Hanu – Balkanekspresrb.rs\nVlada je usvojila i Zaključak o utvrđivanju nacionalnog Akcionog plana zapošljavanja za 2016. godinu. Ukupna planirana sredstva za sprovođenje mera aktivne politike zapošljavanja u 2016. godini iznose 3.350 milijarde dinara od čega je 550 miliona opredeljeno za zapošljavanje osoba sa invaliditetom\nVLADA Republike Srbije usvojila je na današnjoj sednici Ugovor sa turskom kompanijom Teklas Automotiv (Teklas Automotive). Turska kompanija će izgraditi novu fabriku u Vladičinom Hanu iz oblasti automobilske industrije, u koju će uložiti najmanje 11,3 miliona evra, i u kojoj će biti otvoreno najmanje 400 novih radnih mesta u ovoj opštini na jugu Srbije. Teklas grupa je renomirano privredno društvo koje posluje u sektoru automobilske industrije sa konsolidovanim prihodom od skoro 466 miliona evra u predhodne tri godine, od čega je samo u 2014. godini beleži procenjeni prihod od 204 miliona evra, i zapošljava 3.500 ljudi.\nVlada je usvojila i Zaključak o utvrđivanju nacionalnog Akcionog plana zapošljavanja za 2016. godinu. Ukupna planirana sredstva za sprovođenje mera aktivne politike zapošljavanja u 2016. godini iznose 3.350 milijarde dinara od čega je 550 miliona opredeljeno za zapošljavanje osoba sa invaliditetom. Mere su prevashodno usmerene na privatni sektor i na podsticanje zapošljavanja u manje razvijenim područjima a prioritet će imati mladi do 30 godina, viškovi zaposlenih, stariji od 50 godina, lica bez kvalifikacija, oni koji su već dugo bez posla, osobe sa invaliditetom i Romi.\nNa sednici su usvojena i rešenja o dodeli novčanih nagrada sportistima i to Milošu Vasiću i Nenadu Beđiku, kao i njihovom treneru Nebojši Iliću za osvojenu bronzanu medalju na Svetskom prvenstvu u olimpijskoj sportskoj disciplini – veslanje, dvojac bez kormilara, održanog u Fancuskoj od 30. avgusta do 6. septembra, kao i Davoru Štefaneku i njegovom treneru Sretenu Damnjanoviću za osvojenu bronzanu medalju na Svetskom prvenstvu u olimpijskoj sportskoj disciplini – rvanje, grčko-rimski stil do 66 kg, održanom u Sjedinjenim Američkim Držvama u periodu od 3. do 13. septembra ove godine, čime je nastavljen kontinuitet politike Vlade da za osvojena odličja u najkraćem roku dodeljuje nagrade našim najboljim sportistima.♦


Bajern iz Minhena ili Bajer iz Leverkuzena? - Telesport.rs\nBajern iz Minhena ili Bajer iz Leverkuzena?\nUtorak nam donosi dosta toga uzbudljivog u 30. kolu Bundeslige.\nNa programu su četiri utakmice, od kojih je derbi Bajerna i Bajera 04 privukao najviše pažnje!\n#1 FK Keln – RB Lajpcig (18:30)\nDa li ovo poslednja karta za ekipu iz Kelna? Očekivanja su velika obostrano, pogotovu jer Lajpcig juriša za nemilosrdnim Bajernom iz Minhena. Keln je trenutno na 17. poziciji i daće sve od sebe da pokupe bodove kod kuće od drugo-plasiranog Lajpciga koji je 7 bodova zaostatka za liderom Nemačke!\n#2 Arminija Bilefeld – FK Šalke (20:30)\nŠalkeu su odavne sve lađe potonule, ne gine mu relagacija u niži rang Bundeslige2, dok je druga priča kod Bilefelda koji beži od najgore zone tj. zone ispadanja (poslednja tri tima), pa su očekivanja pozitivna na ovoj utakmici što se tiče Bilefelda, gde će sigurno juriti sva tri boda kod kuće.\n#3 Bajern Minhen – Bajer 04 Leverkuzen (20:30)\nDerbi kola, verovatno će odlučiti ili sudbinu prvaka Nemačke u korist “Bavaraca” ili plasman u neko od evropskih takmičenja što se tiče “Lavova”. Minhenska zvezda Robert Levandovski se vratio na treninge sa timom, ali Hans Flik neće moći da računa na njega ni u ovom kolu. U ovom derbiju ništa ne mora da bude presudno, neka bolji pobedi!\n#4 Ajntraht Frankfurt – Augsburg (20:30)\nVeliki favorit je naravno Frankfurt, još jedna prilika da se pokažu u najboljem svetlu naši reprezentativci Luka Jović i Filip Kostić. Važnost utakmice za ekipu iz Frankfura je takođe velika. Frankfurt je trenutno na 4. poziciji a odmah za njima je Dortmund, tako da su očekivanja velika, Frankfurtveć duže vreme juri za Ligom šampiona, tako da motiv više na njihovoj strani.


Najbolji igrač 1.kola Linglong Tire Super lige Srbije prema izboru naše redakcije je Viktor Živojinović, strelac oba pogotka za Proleter u pobedi and ekipom Rada u Novom Sadu.\nOdigrano je prvo kolo u sezoni 2020/21 Linglong Tire Super lige Srbije koja će po mnogo čemu biti drugačija od prethodnih, pre svega kada je reč o borbi za opstanak. Na deset odigranih mečeva viđen je odličan fudbal za ovu fazu takmičenja, a strelci su bili izuzetno raspoloženi sa čak 30 postignutih pogodaka. Jedan od igrača koji su se već u prvoj rundi dva puta upisali u listu strelaca je i novajlija novosadskog Proletera, mladi Viktor Živojinović. On je pružio izuzetno dobru partiju u duelu svog tima sa ekipom beogradskog Rada na stadionu ‘’Karađorđe’’, a meč je završen rezultatom 2:0(2:0). Krilni napadač Slanobaraca se tokom čitavog susreta sjajno kretao po levom boku i odlično sebi stvarao pozicije za šut na gol rivala. Dva pogotka koje je upravo na taj način postigao spadaju u lepše u premijernoj rundi takmičenja. Zbog toga nismo imali dilemu u izboru najboljeg aktera 1.kola u našem tradicionalnom izboru.\nVikto Živojinović (21) je rođen u Beogradu, igra na poziciji krilnog napadača, a ponikao je u mlađim kategorijama fudbalskog kluba Crvena zvezda. Tokom dosadašnje karijere nastupao je i za Grafičar, Jedinstvo iz Uba i Voždovac, odakle je ovog leta stigao u Novi Sad.


Zimski Dečji naučni kamp 2022 – Kako se saznaje svet? - ELEMENTARIJUM\nI ovog zimskog raspusta, Centar za promociju nauke i Odeljenje za kulturu Ambasade Mađarske, Kolegijum Hungarikum Beograd, sada već tradicionalno, po četvrti put organizuju zimski Dečji naučni kamp – DNK. Ove godine kamp počinjemo malo ranije, 17. januara, i družimo se sve do 21. januara. Bavićemo se društvenim i humanističkim naukama i to u virtuelnom prostoru. Prijave za zimski DNK počinju 27. decembra, biće objavljene na sajtu Elementarijum i traju do 10. januara. Program je, naravno, besplatan, ali su prijave obavezne i vrše se isključivo onlajn, na linku u dnu teksta.\nOve godine ćemo ući u tajne našeg uma i našeg društva. Pokušaćemo da otkrijemo kako se to saznaje svet, iz ugla nas samih i iz ugla nas kao društva, ali ćemo se pitati i kako funkcioniše svet, nešto što i mi odrasli ne razumemo baš uvek. Postavljaćemo pitanja kao što su „Šta je igra?“, „Gde stanuje moć?“, „Šta je dobro a šta loše?“, „Šta psi mogu da nam kažu?“. Možda nećemo dobiti odgovore na sva, ali ćemo sigurno naučiti kako bi to naučnici mogli da saznaju. Kao i svake godine, sa nama će biti i dežurni naučnici koji će nam pomoći da uronimo u svet nauke, kroz psihologiju, filozofiju, sociologiju i druge srodne nauke, kao i naučni demonstratori sa kojima će deca lakše shvatiti nauku.\nNajvažnije je da deca u društvu vršnjaka na zanimljiv i interaktivan način upoznaju nauku. Imaju priliku da urone svoje ruke direktno u nju. Da nešto naprave, istraže i u timovima zajedno saznaju. Usled pandemije koja je skoro zaustavila čitavu planetu (makar na neko vreme) morali smo da prilagođavamo na različite uslove – iz učionica i radionica često smo se selili u onlajn virtuelne prostore.\nKako ćemo raditi na virtuelnom kampu?\nKamp traje 5 dana, deca se uključuju u svaki dan jer obrađujemo različite teme. Svako jutro započinjemo tako što se okupimo na video-pozivu, od 10 do 12 časova, kada je organizovano gostovanje naučnika koji se bave odabranom naučnom temom tog dana i razgovor sa njima. Nakon toga sledi „razmrdavanje“ , pa razrađivanje ideja i priprema eksperimenata od strane naučnih demonstratora. Deca će u timovima, zajedno sa naučnim demonstratorima, pripremiti dnevne istraživačke zadatke i metodologiju istraživanja koju će koristiti. Voleli bismo da podstaknemo decu da društveno-humanističke fenomene posmatraju kao uhvatljive i dostupne, da ih analiziraju i da koriste metodologije poput posmatranja, ček-listi, intervjua, mapiranja, kreiranja upitnika, osmišljavanja i korišćenja psiholoških testova, eksperimenata.\nPotom se od podneva komunikacija sa decom preseljava u vajber zajednice. Deca su već pripremila dnevne istraživačke zadatke koje onda sami istražuju, prave, pripremaju, a naš tim je dostupan na platformi do 20 sati kada se organizuje kviz. Cilj kviza je da se deca zabave, ali i prisete i uokvire otkrića koja su tog dana saznali. Oslanjamo se na igru i pričanje priča kao glavnu i jednu od najboljih metoda za učenje – učenje kroz direktna iskustva.\nPoslednji dan kampa je predviđen za slavlje i prikazivanje svih rezultata pa će biti organizovan samo kao devedesetominutna razmena među decom i našim timom na video-pozivu.\nDa biste učestvovali, potrebno je da volite nauku i istraživanja i da imate uređaj sa pristupom internetu, kao i društvenim mrežama i platformama koje ćemo koristiti tokom kampa (Viber, Zoom, YouTube).\nSvoje dete možete prijaviti isključivo putem ovog linka:\nProgram je u potpunosti besplatan za sve učesnike, ali su prijave obavezne jer je broj učesnika ograničen na 500 dece. Program je organizovan i prilagođen za decu osnovnoškolskog uzrasta. Roditelji će nedelju dana pre početka kampa dobiti sve potrebne linkove za uključenje, kao i vodič za roditelje sa odgovorima na najčešća pitanja koja ste do sada imali tokom prethodnih kampova.


Jeftini letovi iz El Vihije do Palestine - Avio karte El Vihija Palestina - eSky.rs\nAvio karte iz El Vihije do Palestine\nPretražite letove iz El Vihije do Palestine\nProverite najbolje prilike za letove iz El Vihije do Palestine\n✔ Postoje li posebne ponude za letove iz El Vihije do Palestine na eSky.rs?\n✔ Mogu li se pobrinuti za osiguranje prilikom rezervacije leta iz El Vihije do Palestine?\n✔ Ako rezervišem let iz El Vihije do Palestine, mogu li da rezervišem ujedno i smeštaj?\n✔ Koje avio-kompanije nude letove iz El Vihije do Palestine?\nBudite sigurni, da na eSky.rs ponuda letova iz El Vihije do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Venecuele Jeftini letovi iz Venecuele Jeftini letovi za Valensiju Jeftini letovi iz Valensije Jeftini letovi za Inhambane Jeftini letovi iz Inhambanea\nJeftini letovi do Albanije Jeftini letovi iz Albanije Jeftini letovi do Maribor Airport Jeftini letovi od Maribor Airport


Šabac pomogao sedam srspkih porodica na Kosovu da zasade jagode (VIDEO) | Novinska agencija Beta\nOMS | 21.08.2019 18:35 > 21.08 21:09\nU Goraždevcu, najvećem srpskom selu u Metohiji, podignuti su zasadi jagoda u njivama sedam srpskih porodica uz pomoć Grada Šapca koji je finansirao nabavku sadnica i pružio stručnu pomoć. Zasade su danas posetili gradonačelnik Šapca Nebojša Zelenović i predsednik Skupštine grada Šapca Nemanja Pajić, u društvu vladike raško-prizrenskog Teodosija, koji je ovom prilikom istakao da je za opstanak Srba na Kosovu neophodan rad.\n„Da bi se Srbi održali na Kosovu neophodno je da rade, a ovim postupkom ste im to omogućili“, rekao je vladika Teodosije i zahvalio se šabačkoj lokalnoj samoupravi što čini velike i konkretne napore da zadrži Srbe na Kosovu.\nGradonačelnik Šapca Nebojša Zelenović je poručio da porodice na Kosovu ne žele da žive od socijalne pomoći već od svog rada.\n„Pomogli smo sedam srpskih porodica da od svog rada na Kosovu žive jer potrebno je da razumemo da ovi ljudi ne žele da budu socijala već da svojim radom zarađuju za život. Ovde smo da nesebično delimo znanje i pomognemo stanovnicima Goraždevca da se osamostale. Ovo je samo početak i može da bude dobar primer za druge žitelje Kosova i Metohije bez obzira na nacionalnost jer ovde nije reč o obeležjima nacije zastavama i himnama, ovde pričamo o životu“, naveo je Zelenović.\nSrboljub Dakić iz Goraždevca čija je porodica posadila jagode, rekao je da su imali pomoć „čvrstih ljudi sa obe strane“\n„Uprkos teškoćama uspeli smo da posao za koji je potrebno godinu dana završimo za dve nedelje. Tu smo, uspeli smo i imali čvrste ljude sa obe strane“, zadovoljan je Dakić.\nPredsednik Skupštine grada Šapca Nemanja Pajić složio se sa Dakićem da je projekat realizovan u nerealno kratkom roku i napomenuo da se ovde radi o pilot projektu koji će se sigurno nastaviti.\nPriliku da zarađuje više od svog rada, Srboljub Dakić i ostalih šest srpskih porodica dobili su nakon prošlonedeljne odluke Skupštine grada Šapca da pomogne nabavku sadnica sa 10.000 evra i da stručni tim ovog grada pomogne svojim znanjem.\nJagode su promenile živote hiljade porodica na bolje u šabačkom kraju, preciznije u Pocerini, gde je trenutno više od 1200 hektara pod zasadom jagode od koje su u proteklih deset godina poljoprivrednici zaradili 60 miliona evra. Sve se to desilo zahvaljujući agrarnoj politici grada u okviru koje je Šabac pomogao poljoprivrednicima da iskopaju više od 600 dubinskih bunara nakon čega su dobili uslove da sa 20-ak hektara, koliko je bilo jagode početkom ovog veka u Pocerini, prošire zasad na 1200 hektra i ostvare promet od 120 miliona evra.


Šamar SAD usred Moskve, Rusija zabrinuta - Naslovi.net vesti\n"Da - za vaše prvo pitanje i da - za drugo", rekao je Peri na pitanje novinara da li su moguće sankcije za "Severni tok 2" i da li se planiraju nove sankcije ruskom energetskom sektoru. Istočnoevropske zemlje i SAD se protive... »\nMoskva -- SAD bi mogle da uvedu sankcije rusko-nemačkom gasovodu "Severni tok 2", rekao je američki ministar energetike Rik Peri, koji se nalazi u poseti Moskvi.\nSjedinjene Države zapretile su Rusiji mogućim uvođenjem sankcija protiv gasovoda "Severni tok 2" koji bi trebalo da doprema prirodni gas do Nemačke, javlja agencija "Blumberg". Na pitanje da li SAD razmatraju uvođenje kaznenih... »\nMOSKVA - Sjedinjene Države zapretile su Rusiji mogućim uvođenjem sankcija protiv gasovoda „Severni tok 2” koji bi trebalo da doprema prirodni gas do Nemačke, javlja agencija „Blumberg”. Na pitanje da li SAD razmatraju uvođenje kaznenih mera protiv „Severnog toka 2” i drugih projekata, američki... »\nSAD bi mogle da uvedu sankcije rusko-nemačkom gasovodu "Severni tok 2", rekao je američki ministar energetike Rik Peri koji se nalazi u poseti Moskvi. "Da za vaše prvo pitanje i da za drugo", rekao je Peri na pitanje novinara da li su moguće sankcije za "Severni tok 2" i da li se planiraju nove... »\nZabrinutost u Kremlju SAD: ponizile Rusiju usred Moskve\nSAD razmišljaju o uvođenju sankcija gasovodu "Severni tok 2", rekao je posle jučerašnjeg sastanka sa ruskim kolegom u Moskvi američki ministar energetike Rik Peri. Na pitanje novinara da li su moguće sankcije rusko-nemačkom gasovodu i ruskom energetskom sektoru, Peri je odgovorio sa "da". Ministri... »\nAmerički ministar za energetiku Rick Perry je rekao kako SAD ne želi uvesti sankcije te da one nisu spremne.\nSjedinjene Američke Države bi mogle uvesti sankcije rusko-njemačkom plinovodu Sjeverni tok 2, rekao je američki ministar za energetiku Rick Perry tokom posjete Moskvi. Na pitanje novinara da li su moguće sankcije za Sjeverni tok... »


Владимир Коларић - Одговорност елита у доба страдања\nOdgovornost elita u doba stradanja\nVladimir Kolarić 24.02.2022. 18:09 25.02.2022.\nAko si elita, onda si odgovoran, onda ne smeš da pereš ruke i budeš neopredeljen i „nezavisan“ kada tvoj narod strada samo zato što hoće da ostane ono što jeste. To posebno važi za rusku elitu u ovom trenutku\nDok sam držao predavanja i razgovarao sa studentima jednog od univerziteta u Lugansku, studenti su bili srdačni i budni, ali je lebdeo jedan neponovljiv osećaj napetosti, iščekivanja, pritiska, koji stvara mogućnost da svaki čas počnu ratni sukobi i da ujutru, umesto na nastavu, krenete na front. Te 2018. godine vladalo je primirje, ali gotovo da nije bilo dana da neko ne pogine od granata ili snajperskih hitaca sa ukrajinske, tačnije banderovske strane. Nije lak život mladih ljudi u takvim okolnostima, pogotovo što je tada već godinama vladao policijski čas, pa posle 10 uveče niste smeli da izađete iz domova. Bili ste nigde, u bezvazdušnom prostoru, nepriznati čak i od Rusije, a operater mobilne telefonije čije ste usluge koristili nalazio se na teritoriji Ukrajine.\nPoslova nije bilo, ogromna industrijska postrojenja i rudarski kopovi koji su zapošljavali na desetine hiljada ljudi već četvrtu godinu gotovo da uopšte nisu radili. Stanovništvo Luganska bilo je prepolovljeno, a jedini poslovi koje ste van vojske i neophodne administracije ili obrazovanja mogli da radite bili su uslužni, a to je naročito frustriralo muškarce. Mladi konobar u hotelu kome sam ostavio malo veći kusur gotovo se zaplakao. O nedostatku perspektive i strahu da bi takvo stanje moglo da se produži unedogled, da ne govorimo.\nMladi univerzitetski profesor, vrhunski karatista i trener pričao mi je kako se trudio da mladim karatistima omogući što više takmičenja i koliko je imao problema zbog toga, čak i na granici sa Rusijom. Ta granica je, kod Rostova, tada bila tvrđa nego što bi se moglo pomisliti, umelo je da se čeka satima, što je naročito pogađalo ljude iz Luganska koji su radili u Rusiji i kojima je ponekad bilo potrebno nekoliko sati da se vrate kućama, i tako iz dana u dan. Naravno, postoji opravdanje za to, granica je predstavljala ulazak u ratno područje i moralo se brinuti za bezbednost. A moralo se i pred stranim faktorom pokazati da se radi o pravoj granici. Ali moglo je, ipak, malo drugačije i srdačnije – jedan Srbin koji dugo živi u Rusiji i veoma je uspešan svedočio je maltretiranju jedne mlade žene sa detetom od strane ruskog graničara, koje je prestalo kad se on prilično oštro uključio, i to samo zato što ni on nije bio „bilo ko“.\nTaj karatista imao je dve mlade ćerke i bilo je potresno slušati kada govori o njima, kako ih svake noći stavlja na spavanje strahujući da je to možda poslednji put. Kad sam mladoj zamenici ministra spoljnih poslova, zaduženoj za istraživanje ratnih zločina, rekao kako je prilično oštra i odlučna, rekla je da nije ranije bila takva i da je rat učinio svoje. I njoj je glavna briga bila ćerka, njen goli život, ali i perspektiva u jednom zamrznutom stanju, koje, opet, svaki čas, može da dovede do eksplozije.\nMnogi ljudi u Lugansku su me iskreno pitali zašto ih Srbija ne prizna. Bilo je to, naravno, vrlo naivno pitanje, jer tako nešto je bilo nezamislivo, tim pre što to doskora nije učinila ni Rusija, ali to govori o tome kako su nas videli. Bilo im je važno da ih neko spolja podrži, a meni su više puta rekli da ih ja razumem bolje nego većina Rusa iz Rusije, pogotovo iz dve prestonice, jer smo preživeli slično istorijsko iskustvo. Dolazili smo kao oni koji su već preživeli ono što se njima upravo događa, i u šta još sasvim ne mogu da poveruju. Pre svega, doživeli smo i preživeli rušenje jedne slike sveta za koju smo ranije verovali da je trajna, a sad smo morali da se suočimo sa tim da nije i da moramo da nađemo temelje za novi početak. Mnogima od nas to nije uspelo, još ne uspeva ni mnogim Rusima, čak i onima iz Novorusije.\nPešak tokom prelaska ulice u blizini zgrade na kojoj je okačen transparent sa sloganom „Mi smo ruski Donbas!“, Donjeck, 09. septembar 2021. (Foto: Reuters/Alexander Ermochenko)\nLjudi se teško privikavaju da će u budućnosti morati da se oslone samo na sebe, bez zapadnjačkih dadilja i sudija, već da će jedino i samo biti odgovorni za to kako su uređena njihova društva. Da sukob za jednim delom sveta ne shvate kao izolaciju, nego kao priliku, šansu da naprave poredak po svojoj meri i budu istinski i dubinski svoji na svome, i sa svojima.\nAli nije to lako, jer u osnovi se treba preprogramirati, steći poverenje u snage kultura i društava kojima pripadate, povezati se sa njihovim dubljim osnovama, jer ceo život ste učeni sumnji, defanzivi, samoporicanju i defetizmu, ili opet jednako štetnom i reaktivnom, ispraznom busanju u prsa i praznoslovlju.\nKad sam svojim novoruskim prijateljima čestitao priznanje od strane Moskve, koje će, šta god ko mislio o tome, sačuvati živote, jedna Ruskinja mi je prigovorila, rekavši kako time, zapravo, čestitam početak rata. Kao da je rat počeo ovim priznavanjem, kao da već uveliko nije trajao i kao da Ukrajina, uz podršku Zapada, ne bi izvršila invaziju na Donbas čim se steknu uslovi! Jedna mlada umetnica napisala je kako njoj ne trebaju ti LNR-i i DNR-i, dobro joj je i ovako, kao da se nekoga tiče šta njoj u udobnoj umetničkoj Moskvi treba, a što je u svom čovekoljublju spremna da pretpostavi golim životima hiljada i hiljada svojih sunarodnika, koji su na meti samo zato što hoće da budu Rusi, ono što su im preci bili, i što su se zatekli na tom bogatom i strateški izuzetno važnom mestu, ključnom za prodor u Rusiju sa Zapada.\nJedan nesporno talentovani reditelj je pre nekoliko godina usred Beograda ispaljivao salve mržnje prema svojoj zemlji, rekavši kako Srbi vole Ruse jer je Srbija jedina zemlja koju Rusi nisu okupirali. I sad vi morate da slušate takve gluposti koje nemaju nikakve veze sa činjenicama ili da pitate nešto tipa – jelte, a ima li ijedna zemlja koju npr. Amerikanci nisu okupirali?\nRuski takozvani liberali mogu da budu autošovinisti do nivoa kojeg bi se i svaki čestiti srpski autošovinista pomalo postideo. Slično kao i kod nas, većina od njih su potomci sovjetske elite, uglavnom iz diplomatskih i kulturnih krugova, znatno manje obrazovanih i vrlo retko, kako je to slučaj kod nas, iz vojnih.\nJedan drugi reditelj, takođe nesporno talentovan, piše na svom profilu da je protiv rata, ali pre toga na isti taj profil stavlja ukrajinsku zastavu, iako nije Ukrajinac nego živi uspešnim životom u Peterburgu. Setio se da je za mir kada je Rusija priznala dve novoruske republike, ali mu ne smeta da stavlja zastavu države koja je pokazala jasne ne samo represivne i diskriminatorske, nego i genocidne namere prema sopstvenim državljanima koji imaju ruski identitet i koji naseljavaju najbogatiji deo svoje zemlje. Pri tome, to nije loš čovek, jednostavno nije uopšte svestan u čemu učestvuje, uopšte nije svestan šta se događalo i događa na terenu, i šta je sve činjeno njegovom sunarodnicima, prema kojima, očito, nije navikao i nije vaspitavan da pokazuje saosećanje, jer bi mu to, valjda, smetalo u tome da voli „ceo svet i sve ljude“.\nStanovnici Donjecka sa zastavama Rusije tokom proslave i vatrometa zbog Putinovog ukaza o priznanju LNR i DNR, 21. februar 2022. (Foto: AP Photo/Alexei Alexandrov)\nIsto kao problem koji naša nazovi-elita ima sa Jasenovcem i NDH, jer nije spremna da se suoči sa posledicama sopstvenog osvešćivanja o razmerama stradanja kroz koje je prošao narod kom (bi trebalo da) pripada. Ali želja da se ne zna je ipak slobodno opredeljenje i ne treba imati mnogo razumevanja prema zabludelima koji tvrdokorno istrajavaju na svom slepilu, uprkos činjenicama i logici. Zaista bi trebalo preispitati šta podrazumevamo pod „dobrim ljudima“, koji su, eto, tako samo za mir i da cvetaju ruže, ali su spremni da žmure i pokazuju potpunu neosetljivost kad je u pitanju ratno stradanje ili socijalno-ekonomska eksploatacija njihovih sunarodnika. Koji bi samo da čiste „u svom dvorištu“, ali nikada u sebi samima, jer oni su, valjda, izvan svih inače visokih moralnih kriterijuma koje tako olako i beskopromisno primenjuju na pripadnike svog naroda.\nSve ovo je važno upravo da bi pomoglo makar i manjini za to spremnih pripadnika inteligencije našeg naroda da shvati da kultura nije njihova igračka, koja im služi za samopromociju i samozadovoljstvo bez ikakvih obaveza, nego prostor stvaralaštva koji će njihovom narodu nuditi mogućnost za osmišljavanje svoje istorijske pozicije, koja se tiče svakog njegovog pripadnika, pa makar i onog spremnog da bespogovorno služi raznim gospodarima sa Zapada. Jer i gnjidi treba pružiti mogućnost da nekako osmisli to zbog čega je, iako stvoren po liku Božijem, pristao da bude gnjida.\nNiko, naravno, ne voli rat i svaki korak ka prevazilaženju sukoba je za pohvalu, ali ne nauštrb istine i slobode, za interese sila koje zajednici kojoj pripadaš ne žele dobro, nego je žele samo kao izvor topovskog ili robovskog mesa. Ako si elita, onda si odgovoran, onda ne smeš da pereš ruke i budeš neopredeljen i „nezavisan“ kada tvoj narod strada samo zato što hoće da ostane ono što jeste. A da ostane ono što jeste nije statičnost i samozaljubljenost, nego pravo da se odlučuje o svojoj sudbini, upravlja resursima svoje zemlje, živi mirno tamo gde si rođen i gde su ti rođeni preci.\nA elita, ako je zaista elita, ne sme da bude tu kako bi prezirala taj narod, nego kako bi mu pomagala da se orijentiše, davala mu energiju, kako bi što većem broju nas bilo bolje. A to ne može da padne s neba i nastane ni iz čega, nego iz neke tradicije koja se vekovima prenosi, naravno ne prosto reprodukovane nego stvaralački tretirane, tako da stalno obnavlja energiju smisla. Tako energija smisla daje volju za životom i zajedništvom, razlog da se živi zajedno, da se zaista bude svoj na svome, jer onda će ti i ceo svet biti kuća, a svi ljudi braća i sestre.\nPripadnici oružanih snaga Donjecke Narodne Republike (DNR) ispred centra za mobilizaciju, Donjeck, 23. februar 2022. (Foto: Reuters/Alexander Ermochenko)\nStvarati, a ne služiti moćnima i bezdušnima, ne ponavljati prazne priče nego se suočavati sa realnošću, koliko god ona tvrda bila, i osmišljavati je, preobražavati, haos prevoditi u red, smrt u život. Zar to nije ono što treba da činimo, a ne da živimo u magli iluzija, zagledani u svoje pupkove, idealizovane projekcije sebe samih ili svoje proždrljive trbušine?\nKultura je duh, a duh obavezuje.\nNaslovna fotografija: Reuters/Alexander Ermochenko\nKolumna, SvetautošovinizamVladimir KolarićDNRDonbaseliteLNRrat u UkrajiniRusija


Sjenica, 3. decembar 2020.\nDeca i mladi sa invaliditetom su posebno osetljiva grupa stanovništa i često su izložena višestrukoj diskriminaciji između ostalog i zbog nedovoljne podrške u zajednici ili nedostatka usluga koje se ovim osobama pružaju u sredinama u kojima oni žive što onemogućava njihov ostanak u zajednici.\nDa kvalitet života i socijalna uključenost dece sa smetnjama u razvoju može da se unapredi svedoči rad Udruženja za pomoć deci i osobama ometenim u razvoju „Povetarac“ iz Sjenice, koje je jedino udruženje koje pruža ovaj tip usluga u opštini koja je po teritoriji među najvećima u Srbiji.\n„Osmeh dece je toga dana govorio više nego što se može rečima opisati”, ovako Jasmina Hodžić iz Udruženje „Povetarac“ opisuje reakcije korisnika i korisnica usluga Dnevnog boravka kada su završeni radovi na uređenju igrališta i i izgradnji dve letnje učionice u dvorištu boravka.\nUdruženje je osnovano 2003. godine i od tada su zaposleni predanim radom od dnevnog boravka stvorili pravi dom za 16 korisnika i korisnica usluga, koliko ih je trenutno u boravku, a novine koje su uneli u svoj rad uz podršku Evropske unije će dodatno unaprediti nivo inkluzivnih aktivnosti koje sprovode.\nUsluge Dnevnog boravka sada su unapređene uređenjem dvorišta jer će se kroz organizaciju obrazovnih i rekreativnih aktivnosti na otvorenom i učešće dece iz susednog vrtića „Maslačak“ i osnovne škole dodatno doprineti socijalnoj inkluziji dece sa smetnjama u razvoju.\n„Značajno smo, realizacijom ovoga projekta, doprineli poboljšanju kvaliteta života dece i osoba sa invaliditetom, kroz socijalnu inkluziju u vršnjačkim grupama i unapređenje njihovih psihosocijalnih i motoričkih veština”, kaže Jasmina Hodžić, ističući značaj organizovanja 60 inkuzivnih radionica kreativno-edukativnog i sportsko-rekreativnog karaktera u kojima su pored dece iz Dnevnog boravka učestvovala deca iz osnovne i srednje škole. Deca i mladi su se tako uključili u vršnjačke grupe i razvili socijalne veze i prijateljstva van prostorija Dnevnog boravka i tako je inkluzija u potpunosti realizovana kroz sve svoje segmente.\n„Deca su nastavila da se druže i nakon radionica, van udruženja, i kao i svi mladi sada najviše komuniciraju putem društvenih mreža. Nova prijateljstva su obogatila njihov život i umnogome poboljšala socijalnu uključenost u zajednicu”, navodi Hodžić.\nZaposleni u Dnevnom boravku su stekli iskustvo u radu sa mešovitim grupama, dok su učenici iz osnovne i srednje škole bili vršnjački edukatori deci sa smetnjama u razvoju. Kako iz „Povetarca” kažu posebno je značajno da su svi koji su bili uključeni u projekt, deca iz osnovne i srednje škole kao i angažovani stručnjaci, pokazali veliku zainteresovanost da se ove aktivnosti nastave i u budućnosti.\nPored ovog projekta u Sjenici, Evropska unija je u saradnji sa Ministarstvom za evropske integracije podržala projekte organizacija civilnog društva kojima se unapređuje kvalitet života osoba sa invaliditetom u Novom Pazaru, Leskovacu i Vranju. Posebno je pažnja usmerena na decu i mlade, a unapređena je socijalna inkluzija više od 220 OSI kroz unapređenje usluga, stvaranje boljih životnih uslova za njih i njihove porodice, kao i kroz ekonomsko osnaživanje i povećanje zapošljivosti.\n Ljudskaprava.gov.rs Međunarodni dan osoba sa invaliditetom


ODRŽAN PRIVREDNI FORUM ZEMALJA ZAPADNOG BALKANA\nV.d. Državnog sekretara za politička pitanja u Ministarstvu vanjskih poslova i evropskih integracija Vera Joličić-Kuliš učestvovala je na Privrednom forumu zemalja Zapadnog Balkana koji je, u organizaciji Privredne komore Bavarske, danas u Minhenu. Privredni Forum su otvorili Eberhardt Sase, predsjednik Privredne komore Minhena i Gornje Bavarske i Beate Merk, ministar za Evropu i međunarodnu saradnju u Vladi Bavarske.\nDržavni sekretar Kuliš je učestvovala na panel diskusiji pod nazivom "Politički preduslovi za razvoj privrede na Zapadnom Balkanu", zajedno sa ministrima vanjskih poslova Albanije i Kosova, Ditmirom Bušati i Enverom Hodzajem, ministrom za strane investicije u Vladi Makedonije Bilom Pavleskim i specijalnim savjetnikom predsjednika Vlade Srbije Nemanjom Stevanovićem.\nUčesnici diskusije su ocijenili da je dalji progres zemalja Zapadnog Balkana u evropskim i euroatlantskim integracijama jedan od ključnih faktora za stvaranje pogodnog ekonomskog ambijenta i privlačenje stranih investicija, uključujući i one iz Bavarske. Takođe je istaknuto da Berlinski proces pokrenut od strane kancelarke Merkel dodatan podstrek za jačanje saradnje u regionu po pitanjima konektiviteta i ukupnog razvoja, te da politika proširenja ostaje bitan princip za stabilnost, bezbjednost i privrednu saradnju na ZB. Državni sekretar Kuliš je, između ostalog, navela da je Crna Gora od obnove nezavisnosti napravila ogroman napredak, da je predvodnik u NATO i EU integracijama i da su održani izbori u Crnoj Gori potvrdili da zemlja ostaje snažno posvećena evropskom i euroatlantskim kursu, koji Vlada dosljedno i konsekventno slijedi, potencirajući pritom još jednom značaj stabilnosti i kontinuiteta ne samo sa političkog već i aspekta ekonomskog razvoja.\nUoči održavanja Foruma, ambasadorka Kuliš imala je odvojeni susret sa Beate Merk, ministrom za Evropu i međunarodnu saradnju u Vladi Bavarske. U razgovoru je bilo riječi o mogućnostima unaprjeđenja bilateralnih odnosa Crne Gore i Bavarske, aktuelnoj političkoj situaciji u Crnoj Gori u kontekstu izbora, kao i posljedicama migrantske krize. Merk je čestitala našoj zemlji na postignutom rezultatu u procesu pristupanja EU i NATO i iskazala spremnost za nastavkom saradnje kroz pružanje konkretne eksperstke pomoći u integracionim procesima. Zajednički je ocijenjeno da u narednom periodu veću pažnju treba posvetiti intenziviranju političkog dijaloga kroz realizaciju uzajamnih posjeta na visokom nivou.\nTokom boravka u Minhenu, Državni sekretar Kuliš je imala i odvojene sastanke sa predsjednikom Odbora za evropska pitanja Parlamenta Bavarske Francom Rigerom, sa kojim je, takođe, razmijenila mišljenja o progresu naše zemlje u integracionim procesima, aktuelnoj političkoj situaciji u Bavarskoj i Crnoj Gori, kao mogućnostima produbljivanja veza i kontakata između dvije države, kao i sa Hansjorgom Brejem, izvršnim direktorom Društva za Jugoistočnu Evropu.\nIzvor: Vebsajt Ministarstvo inostranih poslova 19.10.2016.


Jeftini letovi iz Španije za Južnu Džordžiju i Južne Sendvič otoke - Avionske karte Španija Južna Džordžija i Južni Sendvič otoci - eSky.ba\nLetovi iz Španije za Južnu Džordžiju i Južne Sendvič otoke\nPretražite letove iz Španije za Južnu Džordžiju i Južne Sendvič otoke\nProvjerite najbolje ponude letova iz Španije za Južnu Džordžiju i Južne Sendvič otoke\n✔ Postoje li posebne ponude za letove iz Španije za Južnu Džordžiju i Južne Sendvič otoke na eSky.ba?\n✔ Mogu li se pobrinuti za osiguranje prilikom rezervacije leta iz Španije za Južnu Džordžiju i Južne Sendvič otoke?\n✔ Ako rezerviram let iz Španije za Južnu Džordžiju i Južne Sendvič otoke, mogu li rezervirati ujedno i smještaj?\n✔ Koje avio-kompanije nude letove iz Španije za Južnu Džordžiju i Južne Sendvič otoke?\nBudite sigurni, da na eSky.ba ponuda letova iz Španije za Južnu Džordžiju i Južne Sendvič otoke uključuje ne samo niskotarifne avio-kompanije, već i one koje su specijalizirane za visoki standard.


Preporuka Savetu ministara da snažnije podrži "evropsku budućnost Srbije"\nPred dvodnevnu posetu Briselu ministra spoljnih poslova Srbije Vuka Jeremića, u Evopskom parlamentu ističu nameru da posebnom preporukom Savetu ministara snažnije podrže "evropsku budućnost Srbije".\nZvanične susrete u Briselu šef srpske diplomatije započinje posetom potpredsedniku Evropske komisije, Franku Fratiniju, a očekivane teme su u ukviru ukupnog procesa približavanja Srbije evropskim institucijama- od nastavka pregovora o Sporazumu o stabilizaciji i pridruživanju, do nagoveštenog "ubrzanog" procesa prelaska zemlje sa crne na belu šengensku listu. S tim u vezi se podseća da bi do kraja ove ili početka naredne godine na snagu trebao da stupi sporazum o viznim olakšicama, a otprilike u isto vreme bi mogli da započnu razgovori o konačnoj etapi puta do bezviznog režima, koji bi se, krajem 2008. ili početkom 2009. godine tebao okončati bezviznim režimom za gradjane Srbije.\nPored ovog, ministra Jeremića očekuje i celi niz susreta u Evropskom parlamentu. S tim u vezi, u Parlementu se naglašava raspoloženje da se sve ključne evropske institucije podstaknu na snažniju saradnju sa Srbijom- tako je već sačinjen nacrt preporuke evropskim ministrima spoljnih poslova da učine sve kako bi, kada za to dodje vreme, zaključenje Sporazuma proteklo brzo, neometano eventualnim tehničkim zaprekama. Beograd se, do tada, podstiče da što pre i što potpunije zaključi saradnju s Haškim sudom, koja je preduslov okončanju ove faze integracijskog procesa. Srbija je važan činilac stabilnosti i napretka u regiona, u čemu izgledi za članstvo u EU predstavljaju najveći stabilizujući faktor, stav je evropskih parlamentaraca, uz jasno odvajanje interagracijskih perspektiva Beograda od rešavanja pitanja Kosova.\nNešto pre toga, članovi Komieta za spoljne poslove Evropskog parlamenta će imati priliku da razmene mišljenja i sa glavnom haškom tužiteljicom, Karlom del Ponte- posebno će biti reči o tome koliko su države regiona učinile na polju saradnje pravosudja i ispunjavanja evropskih standarda vladavine prava.


Žiri | ZVEZDE GRANDA - Cela emisija - FINALE\nAleksandra Prijović udariće na Jelenu Karleušu u 11. sezoni "Zvezda Granda"! Kako saznaje Informer, Saša ...\nAleksandra Prijović udariće na Jelenu Karleušu u 11. sezoni "Zvezda Granda"! Kako saznaje Informer, Saša Popović je za honorare za novi žiri izdvojio čak milion evra, a 100.000 namenjeno je snajki Lep ...\nIako su mnogi mediji spekulisali koga ćemo u ulozi žirija u narednoj sezoni „Zvezda Granda“ gledati umest ...\nIako su mnogi mediji spekulisali koga ćemo u ulozi žirija u narednoj sezoni „Zvezda Granda“ gledati umesto već postojećih, „Alo!“ ekskluzivno saznaje da promena u tom pravcu neće biti. Ana Bekuta, Jel ...\nPopović je otkrio najveće tajne najbližih saradnica Karleuše i Marije\nSaša Popović je otkrio najveće tajne najbližih saradnica iz "Zvezda Granda" Jelene Karleuše i Marije Šeri ...\nSaša Popović je otkrio najveće tajne najbližih saradnica iz "Zvezda Granda" Jelene Karleuše i Marije Šerifović. On je posle uspešno završene 13. sezone popularnog takmičenja napokon odgovorio Karleuši ...\nDa li Marija kao član žirija dobija 150 000 evra?\nMarija Šerifović će, kao što je Saša Popović i najavio, ostati u žiriju "Zvezda Granda", a kako Kurir saz ...\nMarija Šerifović će, kao što je Saša Popović i najavio, ostati u žiriju "Zvezda Granda", a kako Kurir saznaje, direktor moćne produkcijske kuće za njenu vernost moraće da izdvoji 150.000 evra u naredn ...


Nikola Selaković član predsedništva Srpske napredne stranke posetio juče OO SNS u G. Milanovcu – GMinfo\nNikola Selaković član predsedništva Srpske napredne stranke posetio juče OO SNS u G. Milanovcu\nNašoj redakciji OO SNS u G. Milanovcu uputio je saopštenje za javnost povodom jučerašnje posete člana predsedništva Srpske napredne stranke Nikole Selakovića tom odboru. Saopštenje koje prenosimo u celosti.\n„Obraćajući se prisutnima Nikola Selaković je podsetio na predhodnih nekoliko godina, a posebno na period od 2014. godine, kada je Aleksandar Vučić preuzeo kormilo Vlade Srbije i došao na mesto predsednika Vlade, kao i da je Srbija prošla put od zatečenog stanja, ivice ekonomskog ambisa i ponora na kome je stajala privreda, koji je sledila i država, do stanja sprovođenja mera ozbiljne konsolidacije, kako javnih finansija, budžeta, oporavka i reindustrijalizacije srpske privrede, do vremena u kojima je prvi put u istoriji počela da beleži četiri godine za redom budžetski suficit.\n– Takva ozdravljena i oporavljena Srbija, sa mnogo većim ugledom u svetu, sa utvrđenim i ojačanim starim prijateljstvima, sa obnovljenim starim partnerstvima i stvaranjem novih odnosa partnerstva i prijateljstava, takva Srbija u koju se najviše ulaže na zapadnom Balkanu – rekao je Nikola Selaković i dodao – Srbija koja smanjila stopu nezaposlenosti sa 26,9 odsto na nešto manje od 10 odsto.\nSelaković je podsetio da je zatečeni javni dug 2014. bio viši od 76 odsto bruto društvenog proizvoda a da je sada smanjen na 50 odsto kao i da je Srbija danas zemlja koja gradi auto-puteve, od Auto- puta „Miloš Veliki“ do južnog i istočnog kraka Koridora 10, gradi se i Moravski koridor koji će spojiti Preljinu sa Pojatama, ali i nekoliko okruga i više stotina hiljada stanovnika. Srbija koja gradi auto-puteve ka Republici Srpskoj i Crnoj Gori, koja gradi brze pruge prema Mađarskoj, za sada od Beograda do Novog Sada a potom dalje ka Segedinu i Budimpešti.\n– Srbija u kojoj se obnavljaju bolnice i domovi zdravlja, kao i Klinički centri, baš onako kako je počela obnova Opšte bolnice u Gornjem Milanovcu. Srbija u kojoj se obnavljaju vrtići, škole i fakulteti, baš onako kako je obnovljena osnovna škola „Momčilo Nastasijević“ u Gornjem Milanovcu i kako planiramo da obnovimo osnovne škole „Desanka Maskimović“ i „Sveti Sava“ – kaže Nikola Selaković. –Baš ona Srbija koja ne zaboravlja na svoju prošlost i svoju tradiciju, koja će u Takovu obnoviti dvorac Obrenovića i od njega napraviti svojevrsni epicentar ne samo turizma već i kulture i prosvete, obrazovanja. Ta Srbija je rezultat vašeg i našeg vrednog, požrtvovanog i marljivog rada u prethodnih nekoliko godina. Takvu Srbiju je počela da stvara Srpska napredna stranka, takvu Srbiju je kao viziju predstavio i za nju dobio podršku, naš predsednik Aleksandar Vučić – istakao je Selaković.\nSelaković je pozvao građane Gornjeg Milanovca da 21. juna na izborima podrže takav Gornji Milanovac i takvu Srbiju, da glasaju za broj jedan „Aleksandar Vučić – za našu decu“, decu Srbije i decu Gornjeg Milanovca.\n– I na Republičkoj listi broj 1 i na lokalnoj listi broj 1 su jedina garancija da Srbija ostane na ispravnom kursu, da se razvija, gradi i unapređuje iz dana u dan, iz meseca u mesec, iz godine u godinu i da u njoj naša deca doživljavaju i žive svoju budućnost – zaključio je Nikola Selaković, član predsedništva Srpske napredne stranke.“\nInformativna služba OO SNS G. Milanovac\nTags: izbori 2020 OO SNS


Godišnji seminar za VO | ATS\nAkreditaciono telo Srbije (ATS) tradicionalno svake godine u decembru organizuje godišnji sastanak vodećih ocenjivača za laboratorije za ispitivanje/etaloniranje, kontrolna i sertifikaciona tela. Ovogodišnji sastanak otvorio je dr Dejan Krnjaić, direktor ATS-a u sredu 21. decembra.\nTom prilikom je ocenjivačima predstavio ključne aktivnosti ATS-a koje su realizovane tokom 2011. godine, od kojih je, prema njegovim rečima, najvažnija uspešno završeno „kolegijalno ocenjivanje“ koje je sproveo tim ocenjivača Evropske organizacije za akreditaciju. Tokom 2011. godine preduzete su aktivnosti vezane za članstvo ATS-a u IAF-u (podneta je prijava) i potpisivanje sporazuma o pridrženom članstvu u EA. Direktor je tokom uvodnog izlaganja iscrpno preneo prisutnim ocenjivačima u kojoj su meri ispunjeni ciljevi za 2011. godinu i najavio je ciljeve ATS-a za 2012.godinu.\nDrugi deo sastanka je bio posvećen primeni dokumenata ATS-a od strane ocenjivača i njihovom jedinstvenom tumačenju u cilju razrešenja svih eventualnih dilema prilikom korišćenja pravila, procedura i ostalih dokumenata ATS-a. Posebna pažnja je posvećena izveštavanju od strane vodećih ocenjivača i koordinaciji rada vodećih i tehničkih ocenjivača, odnosno tehničkih eksperata. Analizirane su neke od spornih situacija u kojima su identifikovani problemi, a sve u cilju njihovog adekvatnog rešavanja. Posebno je diskutovano o dobroj ocenjivačkoj praksi i o načinima prevazilaženja mogućih propusta u ocenjivanju.\nNezaobilazna tema sastanka su bili i pojedini zahtevi referentnih dokumenata za akreditaciju o kojima je diskutovano u cilju zauzimanja jedinstvenog stava prilikom tumačenja i ocenjivanja istih.


Vreme 1501 - Intervju – Nikos Statopulos, BC PARTNERS: Verujem da ce nase investicije ubrzati i razvoj Srbije -->\n"Upoznati smo sa raznim optužbama koje nam izgledaju poprilično čudno. Izvršili smo detaljnu analizu celokupnog poslovanja SBB-a pre kupovine Junajted grupe i u potpunosti smo uvereni da SBB propisno vodi svoje poslovanje. Štaviše, N1 i Nova S nude necenzurisane i objektivne vesti, koje kreira talentovani tim kvalitetnih novinara sa međunarodnim iskustvom"\nNikos Statopulos iz BC Partners, većinskog vlasnika Junajted grupe u okviru koje posluju SBB i televizije N1 i TV Nova S, posetio je Srbiju. Sreo se sa premijerkom Srbije Anom Brnabić, predstavnicima ambasada SAD, Nemačke, Holandije, Velike Britanije i Grčke i posetio regulatorno telo za komunikacije.\n"VREME": Junajted grupa je nekoliko puta javno upozorila vlast u Srbiji da svojim potezima pokušavaju da kompaniji direktno nanesu štetu i da je ukupno poslovanje dovedeno u pitanje. U kojoj meri ste obavešteni o problemima koji se tiču odnosa vlasti prema Junajted grupi?\nNIKOS STATOPULOS: BC Partners sagledava i politički rizik kao deo ukupno analizirane situacije u svakoj kompaniji i regionu u koji ulažemo. Još uvek postoje pitanja u vezi sa vladavinom prava, nezavisnošću sudstva, stabilnošću poreskog ambijenta i pluralizmom izvora informisanja i slobode medija u Srbiji i celom regionu. Mi smo svesni toga i to je dokumentovano i u kontekstu kandidature Srbije za pridruživanje EU. Ipak, nadamo se da su to samo pitanja sazrevanja, kao što je slučaj sa svakom mladom zemljom. Ulažući ovde u Srbiji, nadamo se da ćemo ubrzati razvoj zemlje.\nI predsednik Aleksandar Vučić i premijerka Ana Brnabić, kao i lokalna vlast u Beogradu, često iznose razne optužbe – od toga da SBB ima "monopol", do nezadovoljstva izveštavanjem medija u vašem vlasništvu. Kakvo je vaše mišljenje o tome? Da li ste imali slične situacije u nekoj drugoj zemlji, uključujući naš region, u kojoj poslujete?\nUpoznati smo sa raznim optužbama koje nam izgledaju poprilično čudno. Izvršili smo detaljnu analizu celokupnog poslovanja SBB-a pre kupovine Junajted grupe i u potpunosti smo uvereni da SBB propisno vodi svoje poslovanje. Štaviše, N1 i Nova S nude necenzurisane i objektivne vesti, koje kreira talentovani tim kvalitetnih novinara sa međunarodnim iskustvom. N1 posebno vodi uređivački i nadzorni odbor koji funkcioniše unutar EU jurisdikcije i koji želimo da u najkraćem roku dodatno ojačamo dolaskom međunarodno priznatih iskusnih novinara.\nO čemu ste razgovarali na sastanku sa premijerkom?\nUvek nam je zadovoljstvo kada možemo da se sastanemo sa političkim liderima u zemljama u kojima posluju kompanije u koje smo investirali kako bismo bolje razumeli njihove motivacije, izazove i na koji način možemo da pomognemo da razvijemo produktivan radni odnos kao veliki investitor u datoj zemlji. Rekao sam premijerki Brnabić da je naša akvizicija Junajted grupe najveća investiciona transakcija u Jugoistočnoj Evropi, a ne samo u Srbiji i da, ako budemo sarađivali i radili zajedno, to će onda biti dobro za Junajted grupu i za srpsku ekonomiju i ekonomije u regionu, ali i za dalji napredak Srbije i njen ugled na svetskoj sceni.\nVaš najveći konkurent Telekom, u većinskom državnom vlasništvu, ozbiljno ulaže kako u Srbiji, tako i u regionu. Da li mislite da možda deo problema između Junajted grupe i vlasti leži upravo u interesima Telekoma?\nRealnost je da je, u svakoj zemlji na svetu, u prvo vreme postojao jedan telekom provajder i da je to kompanija koju je osnovala i kojom je rukovodila vlada. S vremenom, tržište telekomunikacija i medija je evoluiralo i zavladala je slobodna konkurencija, što je skoro uvek bilo u korist korisnika u smislu konkurencije, izbora, inovacija i nižih cena. Želimo da verujemo da je, zahvaljujući uspehu SBB a, i Telekom Srbija postao bolji i da su na kraju korisnici profitirali od toga. Ali to nije slučaj samo u Srbiji, pogledajte Sky Italia i Telecom Italia.\nViše puta ste optužili vlast za štetu nanetu vašoj kompaniji, tvrdeći da ćete sa time izaći pred domaće i međunarodne sudove. Da li ste pribegli tome?\nPrvo što smo uradili je to da lokalni menadžment timovi Junajted grupe nastavljaju da razgovaraju sa državnim institucijama – i mi pozdravljamo kontrolu i nadzor svakog državnog tela – ali sam uveren da i BC Partners i Junajted grupa poštuju zakone svih zemalja u kojima poslujemo. Ako budemo smatrali da nismo ravnopravno tretirani i da su komercijalni interesi naših ulaganja dovedeni u pitanje u nekoj zemlji u kojoj poslujemo, ići ćemo na međunarodnu arbitražu.\nDa li mislite da mediji Junajted grupe rade na profesionalan način? Da li ste čuli za optužbe predsednika da televizija N1 "nastavlja da radi protiv njega 24 časa dnevno"?\nTo je nesrećno tumačenje i siguran sam da N1 zaista to radi, gledaoci je ne bi više gledali i otišli bi na druge televizijske kanale jer bi takav program zaista bio dosadan. Kategorički mogu da kažem da to nije slučaj – cilj N1 je da pruža necenzurisane, objektivne vesti, sa profesionalnim novinarima koji rade bez straha da nekom moraju da čine usluge. Po onome što sam znam, urednici i novinari N1 daju podjednako vremena opozicionim političarima kao i članovima SNS, kada ovi prihvate poziv N1 da učestvuju u njihovim informativnim emisijama. Posao je novinara u celom svetu da kontrolišu moćne i da govore istinu o vlasti.\nPored toga, jedan od problema koji se javlja u svim zemljama sa koncentracijom medijskog vlasništva je da mediji koji objektivno izveštavaju počinju da bivaju izuzetak u pogledu svog uređivačkog stava. Međutim, to nije krivica televizije N1, već propust i greška tržišta.\nKakvo je vaše mišljenje o poslovnom okruženju u Srbiji?\nKao investitor privatnog kapitala, bili smo zainteresovani da kupimo Junajted grupu još 2013. i od tada smo sa divljenjem iz daleka pratili njen razvoj. Ne kupuje se većinski udeo u bilo kojoj firmi – uključujući kompaniju kao što je Junajted grupa sa vrednošću od 3 milijarde evra – bez detaljne analize koja podrazumeva posetu glavnim zemljama u kojima prodaje svoje usluge. Ja lično ću nastaviti da dolazim u Beograd i Srbiju koliko god je to puta potrebno kako bih podržao naše investicije i naše ljude i pomogao Junajted grupi da bude uspešna.\nKao jedan od najvećih investitora u Srbiji, mislite li da uslovi u ovoj zemlji mogu da omoguće jednoj kompaniji da se kontinuirano razvija?\nVeoma smo uzbuđeni mogućnostima koje postoje u Srbiji i na Balkanu. Junajted grupa je izgradila sjajan biznis zasnovan na najboljim ljudima, tehnologiji i sadržaju u svim svojim medijima i telekom operaterima koje ima u regionu. Ekonomski rast je stabilan i ljudi u Srbiji i regionu u proseku gledaju pet sati dnevno kablovsku televiziju. Region je kulturološki vrlo koherentan, što stvara ekonomiju obima i što je omogućilo Junajted grupi da postane veoma traženi strateški partner za međunarodne provajdere sadržaja. Kultura nam je veoma važna kod svakog biznisa u koji ulažemo i činjenica da je Junajted grupa nastala iz uspešnog preduzetničkog biznisa, koji je zadržao i promovisao veći deo svog aktuelnog menadžmenta iz sopstvenih redova, uključujući generalnu direktorku Viktoriju Boklag, snažna je potvrda za nas.\nKakvi su vam budući planovi za Srbiju? Posle kupovine Tele 2 u Hrvatskoj, da li planirate da napravite sličnu akviziciju sa nekim mobilnim operaterom?\nNastavljamo potragu za visokokvalitetnim medijima i telekom provajderima širom Jugoistočne Evrope, što će dodatno poboljšati finansijske rezultate kompanije i korisničko iskustvo. U tom pogledu, tražimo prilike i izvan Srbije i Balkana.\nPosle ove posete, šta ste zaključili o kompaniji koju ste kupili? Šta njoj donosi budućnost?\nBudućnost je uzbudljiva. Veoma smo zadovoljni rastom broja pretplatnika SBB, i u dosadašnjem, i u aktuelnom periodu i verujemo da im je perspektiva narednih godina dobra. I dalje su uspešni jer, uvereni smo u to, imaju najbolji sadržaj, tehnologiju i ljude i korisnicima pružaju ono što žele.


Politika privatnosti - Sab\nU preduzetničkoj radnji SAB informatika cenimo Vašu privatnost, zato o Vašim podacima izuzetno pažljivo brinemo.\nSve posredovane informacije su sigurne, nećemo ih ni pod kojim uslovima ustupati trećem licu, što Vam osigurava potpuno sigurno i bezbedno poslovanje i saradnju sa SAB informatika.\nSAB informatika će vaše lične podatke koristiti isključivo u svrhe tehničke administracije internet portala, kako bi vam dala pristup posebnim informacijama ili za komunikaciju sa vama. SAB informatika neće prodati podatke koje poseduje trećim licima, niti na tržištu i obavezna je da poštuje poverljivost vaših podataka.\nKorišćenje naših servisa podrazumeva saglasnost korisnika sa navedenim uslovima korišćenja. SAB informatika se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani.